কম্বোডিয়া : শান্তিসেনার জার্নাল...-408131 | কালের কণ্ঠ | kalerkantho\nকম্বোডিয়া : শান্তিসেনার জার্নাল ব্রিগেডিয়ার জেনারেল মো. বায়েজিদ সরোয়ার। প্রচ্ছদ : দেওয়ান আতিকুর রহমান। প্রকাশক : প্রকৃতি। পৃষ্ঠা : ৮০০, মূল্য : ৮৫০ টাকা।\nব্রিগেডিয়ার জেনারেল মো. বায়েজিদ সরোয়ারের ২০ বছরের পরিশ্রমের ফল ‘কম্বোডিয়া : শান্তিসেনার জার্নাল’। তিনটি পর্ব ও একটি পরিশিষ্টসহ সর্বমোট ৮৯টি পরিচ্ছেদে পরিকল্পিত এ গ্রন্থটি বাংলা সাহিত্যের অনন্য সংযোজন। ‘সামরিক সাহিত্য’ বা মিলিটারি লিটারেচার বলতে যা বোঝানো হয়, সেই ধারার রচনা এটি। কিন্তু শুধু বাস্তব ও কল্পনার মিশেলে আখ্যান পল্লবিত হয়ে ওঠেনি এখানে; বরং শ্রমনিষ্ঠ গবেষকের অপরিসীম যত্ন রয়েছে প্রতিটি পর্ব কিংবা পরিচ্ছেদে। সামরিক সাহিত্যে সৈনিকদের প্রত্যক্ষ-পরোক্ষ যুদ্ধ, আবেগ-অনুভূতি ও আশা-আকাঙ্ক্ষা বা ভাবনার রূপায়ণ থাকে। ব্রিটিশ সেনাবাহিনীতে বাঙালি সৈনিকদের সেই ধরনের অভিজ্ঞতার বয়ান খুব বেশি একটা নেই। অন্যদিকে কিছু গ্রন্থে মুক্তিযুদ্ধ কিংবা শান্তি মিশনের যুদ্ধে অংশগ্রহণের অভিজ্ঞতা বাংলাদেশের সেনাসদস্যদের দ্বারা লিখিত হলেও সাহিত্যের দিক থেকে সেসব রচনা এখনো পর্যন্ত জনপ্রিয়তা অর্জন করতে পারেনি। সেদিক থেকে বায়েজিদ সরোয়ারের ‘কম্বোডিয়া : শান্তিসেনার জার্নাল’ গ্রন্থটি ব্যতিক্রম। ভূমিকায় তিনি যথার্থই লিখেছেন, ‘এই লেখায় কম্বোডিয়ায় আমার নানা অভিজ্ঞতা, শান্তিরক্ষীদের বিচিত্র অভিজ্ঞতা, অনুভূতি ইত্যাদি প্রকাশের চেষ্টা করেছি। একটি দেশের যুদ্ধ থেকে শান্তির পথে উত্তরণের চালচিত্র তুলে ধরেছি। এটি মূলত এক শান্তিরক্ষীর ডায়েরি বা নোটবই, যেখানে একজন তরুণ শান্তিরক্ষীর ভাবনা, আশা-নিরাশা, কর্মক্ষেত্রের চ্যালেঞ্জ, আবেগ, অনুভূতি, স্বদেশ ভাবনা, রুটিন কাজ ও কাজের পরিবেশ প্রতিফলিত হয়েছে। এ জন্য কোথাও কোথাও ঘটনার বিশদ বিবরণ পাওয়া যায়।’(পৃ ১৯)\nতবে বায়েজিদ সরোয়ার ঘটনার বিস্তৃত বিবরণের মধ্যে আবেগ ও অনুভূতির ফল্গুস্রোত প্রবাহিত করে দিয়েছেন। প্রতিটি অধ্যায়ের শুরুতে কবিতার স্তবকের প্রাসঙ্গিক ব্যবহার লক্ষ করা যায়। কবি ও কবিতার বহুমাত্রিক প্রয়োগ লেখকের সাহিত্যপাঠের গভীরতারই পরিচায়ক। এ ছাড়া বিশ্বখ্যাত মন্দির প্রাঙ্গণ অ্যাংকর ওয়াটসহ বিচিত্র ঐতিহ্যের বৈভবময় বর্ণনা পাঠককে মুগ্ধ করে। বর্তমান বিশ্বের যুদ্ধ ও শান্তি অন্বেষণের জটিল পরিস্থিতিতে একদা ধ্বংসপ্রাপ্ত একটি রাষ্ট্রের পুনরায় ঘুরে দাঁড়ানোর কাহিনী ব্যক্ত করেছেন তিনি। গ্রন্থটিতে একজন শান্তিসেনার জার্নালের ভঙ্গি সব সময় অক্ষুণ্ন থাকেনি; বরং দেখার অভিজ্ঞতা ও পাঠের গভীরতা লেখকের আবেগে সমর্পিত হয়ে সাবলীল গদ্যরীতি সৃজন করেছে। ভাষার ক্ষেত্রে যত্নবান এই লেখক বর্ণনা শুরু করেছেন বর্তমান কালে, কিন্তু কথা বলছেন ২০ বছর আগে ঘটে যাওয়া অতীতের প্রেক্ষাপটে। এ জন্য কখনো তিনি ফ্ল্যাশব্যাকে চলে গেছেন কম্বোডিয়া থেকে চট্টগ্রামে, কখনো আবার কম্বোডিয়ার সুপ্রাচীন সভ্যতার সঙ্গে ভারতের তুলনা করেছেন। তিনি দেখিয়েছেন কিভাবে উপমহাদেশের কৃষ্টি-কালচার, ইতিহাস-ঐতিহ্য এশিয়ার অন্যান্য দেশে অতীতে বিস্তার লাভ করে এখনো মানুষকে একই বন্ধনে আবদ্ধ রেখেছে। দীর্ঘকালের এক সাংস্কৃতিক বন্ধন আবিষ্কার করে লেখক নিজেও আশ্চর্যান্বিত হয়েছেন। একদিকে মুগ্ধতার আবেশ, অন্যদিকে শান্তি প্রতিষ্ঠার সংগ্রামের মেলবন্ধন ঘটেছে ইতিহাসের শুষ্ক পৃষ্ঠা থেকে বাস্তবতার কঠিন সোপানে।\nব্রিগেডিয়ার জেনারেল মো. বায়েজিদ সরোয়ার ‘কম্বোডিয়া : শান্তিসেনার জার্নাল’ গ্রন্থের পরিশিষ্টে বিস্তৃত পরিসরে জাতিসংঘ শান্তিরক্ষা কার্যক্রম সম্পর্কে আলোকপাত করেছেন। বিশেষত শান্তিরক্ষা মিশনের ওপর লেখা বইয়ের যে তালিকা দিয়েছেন আলোচ্য গ্রন্থটি ছাড়া অন্যগুলোর কোনোটাতে এত বিস্তারিতভাবে এ বিষয়ে আলোচনা লিপিবদ্ধ হতে দেখা যায়নি। বায়েজিদ সরোয়ারের লেখা থেকে আমরা জানতে পেরেছি, জাতিসংঘ সনদের ষষ্ঠ অধ্যায়ে আন্তর্জাতিক শান্তিরক্ষা ও সপ্তম অধ্যায়ে শান্তি প্রয়োগের বিধান রয়েছে। জাতিসংঘ শান্তিরক্ষা কার্যক্রম সংঘর্ষে লিপ্ত দুই পক্ষের সম্মতি ও মতৈক্যের ওপর ভিত্তি করে শুরু হয়। শান্তিরক্ষা বাহিনীকে সংশ্লিষ্ট পক্ষগুলো কর্তৃক অনুমোদিত একটি শান্তিচুক্তি বা শান্তিব্যবস্থা বাস্তবায়নের উদ্দেশ্যে মোতায়েন করা হয়। বিশ্বের বিভিন্ন যুদ্ধবিধ্বস্ত এলাকায় শান্তি প্রতিষ্ঠা ও মানবাধিকার রক্ষার ক্ষেত্রে বাংলাদেশ এরই মধ্যে জাতিসংঘের বিশ্বস্ত ও পরীক্ষিত বন্ধু হিসেবে স্বীকৃতি লাভ করেছে। কারণ বিশ্বের সব প্রান্তের দুর্গত, নিপীড়িত ও নিরীহ মানুষের সেবায় এ শান্তিরক্ষীদের হাত সর্বদা প্রসারিত। সংঘাতপূর্ণ ও প্রতিকূল পরিস্থিতিতে নিজের জীবনের চরম ঝুঁকি নিয়েও তাঁরা আর্তমানবতার সেবা করে চলেছেন। আধুনিক কম্বোডিয়ার বিবরণ দিয়ে সেখানে শান্তি স্থাপনে বাংলাদেশি শান্তিরক্ষা কার্যক্রমের অনুপুঙ্খ বিশ্লেষণ তুলে ধরেছেন বায়েজিদ সরোয়ার। এ ছাড়া শান্তিরক্ষা কার্যক্রমে গণমাধ্যমের ভূমিকার কথাও লিখেছেন। দেশ-বিদেশের একাধিক সাংবাদিকের সঙ্গে তিনি কম্বোডিয়ার সবুজ প্রান্তরে হেঁটেছেন। অনুষ্ঠান কিংবা গুরুত্বপূর্ণ ঘটনায় শরিক হয়েছেন। আসলে পৃথিবীর বিভিন্ন দেশে বিচিত্র রকম আবহাওয়ায় আমাদের শান্তিরক্ষীরা জাতিসংঘের মিশনে অংশগ্রহণ করছেন। হাইতি থেকে পূর্ব তিমুর, লেবানন থেকে কঙ্গো পর্যন্ত বিশ্বের সংঘাতপূর্ণ এলাকায় তাঁদের পদচারণ। বসনিয়ার তীব্র শীত, সাহারা মরুভূমির দুঃসহনীয় গরম ও পূর্ব এশিয়ার ক্লান্তিকর আর্দ্রতার সঙ্গে মানিয়ে নিয়ে রাত-দিনের দায়িত্ব পালনে নিষ্ঠার পরিচয় দিয়ে চলেছে আমাদের সশস্ত্র বাহিনী। কম্বোডিয়ার আবহাওয়া, নিসর্গ, চাঁদনী রাতের আবেষ্টনী লেখককে প্রাণিত করে। নিজের পর্যবেক্ষণ ও শান্তি স্থাপনে অন্যদের ভূমিকার মূল্যায়ন উপস্থাপন করেছেন লেখক।\n‘কম্বোডিয়া : শান্তিসেনার জার্নাল’ বইটি স্বতন্ত্র কেন? আগে কিছু ইঙ্গিত দিলেও বিষয়টি আরো বিস্তৃত ব্যাখ্যার দাবি রাখে। ‘গ্রন্থপঞ্জি’তে ব্রিগেডিয়ার জেনারেল মো. বায়েজিদ সরোয়ার বাংলাদেশের শান্তিসেনা কর্তৃক রচিত বেশকিছু গ্রন্থের উল্লেখ করেছেন। কিন্তু সেসব গ্রন্থ তাঁর মতো দীর্ঘ সময় ও ব্যাপক আয়োজনে লিখিত নয়। বিশেষত লেখকের স্মৃতিময় কম্বোডিয়ার জীবন ও অভিজ্ঞতা এ গ্রন্থে অসাধারণ সাহিত্যগুণমণ্ডিত হয়ে উঠেছে। আনটাক (ইউনাইটেড নেশনস ট্রানজিশনাল অথরিটি ইন কম্বোডিয়া) মিশনে ১৯৯২-৯৩ সালে তিনি একজন শান্তিরক্ষী (সামরিক পর্যবেক্ষক) হিসেবে কম্বোডিয়ায় গৃহযুদ্ধ বন্ধ করে শান্তি ফিরিয়ে আনার দায়িত্ব পালন করেন। সে সময় দুজন নারী সদস্যসহ এক হাজার ৩০৫ জন বাংলাদেশি শান্তি মিশনে অন্যান্য দেশের শান্তিরক্ষীদের সঙ্গে একত্র হয়ে সেখানকার বৃহৎ ও জটিল পরিস্থিতি নিয়ন্ত্রণ করতে সক্ষম হন। কম্বোডিয়ার শান্তিরক্ষী বাহিনীর একজন সদস্য হিসেবে সেখানকার মানুষের দুঃখকষ্ট তরুণ বায়েজিদ সরোয়ারের মনকে ব্যথিত করে তুলেছিল।\nতিনি ৭৫৯ নং পৃষ্ঠায় শান্তিরক্ষা মিশনের ওপর লেখা বইয়ের একটি তালিকা দিয়েছেন। সেখানে ৩৬টি গ্রন্থে জাতিসংঘে শান্তিরক্ষা মিশনে কর্মরত বেশ কয়েকজন বাংলাদেশ সামরিক বাহিনী ও পুলিশ বাহিনীর কর্মকর্তা, স্বেচ্ছাসেবক ও মিশন এলাকায় ভ্রমণকারী লেখক-সাংবাদিকের ব্যক্তিগত অভিজ্ঞতার আলোকে লেখা বেশকিছু প্রকাশিত গ্রন্থ রয়েছে। কিন্তু এসব লেখকের লেখায় ওসব দেশের সভ্যতা, সংস্কৃতি, দ্বন্দ্ব, যুদ্ধসহ নানা বিষয় উপস্থাপিত হলেও ব্রিগেডিয়ার জেনারেল মো. বায়েজিদ সরোয়ারের ‘কম্বোডিয়া : শান্তিসেনার জার্নাল’ গ্রন্থটি বেশকিছু কারণে আলাদা।\nমূলত ‘কম্বোডিয়া : শান্তিসেনার জার্নাল’ গ্রন্থটি রচনার সার্থকতা এখানেই, গ্রন্থটি যুদ্ধবিধ্বস্ত একটি দেশের বাস্তবতা থেকে শিক্ষা নিয়ে নিজ দেশে জাতীয় ঐক্য প্রতিষ্ঠায় রাজনীতিবিদদের উৎসাহী ও আমাদের প্রাচীন ঐতিহ্যের সমৃদ্ধিকে জানতে সাহায্য করবে। অন্যদিকে একজন সেনাসদস্যের লেখনী ও পঠন-পাঠনের পরিচয় পাঠকের কাছে উন্মোচিত হবে। কারণ সশস্ত্র ও পোশাকি সেনার মনের নানা কৌণিক প্রকাশ ঘটেছে এই গ্রন্থে। সহজ-সরল কিন্তু কাব্যিক অভিব্যঞ্জনায় ‘কম্বোডিয়া : শান্তিসেনার জার্নাল’ সত্যিই অনন্য। গ্রন্থটির বহুল প্রচার কাম্য।


ডিমে কমে ওজন আর ক্যান্সার-ডায়াবেটিস ঝুঁকি!\nপ্রচ্ছদ » লাইফস্টাইল ডিমে কমে ওজন আর ক্যান্সার-ডায়াবেটিস ঝুঁকি!\nঅর্থসূচক ডেস্ক । ৯ অক্টোবর, ২০১৫ ৫:৫৯ অপরাহ্ণ\tডিম খেলে কোলেস্টেরল বাড়ে- হার্ট অ্যাটাকের ঝুঁকি বাড়ে এমন ধারণা প্রচলিত থাকলেও তা উড়িয়ে দিয়েছেন একদল বিশেষজ্ঞ। বেশি বেশি ডিম খাওয়ার পরামর্শ দিয়ে তারা বলছেন, মাত্র ২টি ডিম নারীর দৈনিক প্রোটিন চাহিদার ২৫ শতাংশ পূরণ করতে পারে। শুধু তাই নয় শর্করা কমিয়ে প্রতিদিন ডিম খেলে মাসে ৩ পাউন্ড পর্যন্ত ওজন কমানো সম্ভব। এছাড়া সপ্তাহে ৪টি ডিম খেলে টাইপ-টু ডায়াবেটিসের ঝুঁকি ৩৭ শতাংশ কমে। আর সপ্তাহে ৬টি ডিম খেলে স্তন ক্যানসারের আশঙ্কা ৪০ শতাংশ কমে।\n২টি ডিম নারীর দৈনিক প্রোটিন চাহিদার ২৫ শতাংশ পূরণ করতে পারে। ছবি: সংগৃহিত\nবিশ্ব ডিম দিবস উপলক্ষে আজ ৯ অক্টোবর শুক্রবার রাজধানী ঢাকায় এক অনুষ্ঠানে ফুড সেফটির অ্যাডভাইজার হাসান আহমেদ চৌধুরী বলেন, ডিম অত্যন্ত পুষ্টিকর এবং নিরাপদ খাদ্য। শর্করা কমিয়ে প্রতিদিন ডিম খেলে, মাসে ৩ পাউন্ড পর্যন্ত ওজন কমানো সম্ভব!\nশর্করা কমিয়ে প্রতিদিন ডিম খেলে মাসে ৩ পাউন্ড পর্যন্ত ওজন কমানো সম্ভব। ছবি: সংগৃহিত\nঅনুষ্ঠানে বাংলাদেশ কৃষি বিশ্ববিদ্যালয়ের ভেটেরিনারি প্যাথলজির প্রফেসর ড. এ এস মাহফুজুল বারী বলেন, ডিমে আছে ভিটামিন এ, ই, বি৬, বি১২, ফোলেট, ফসফরাস, প্রায় সব ধরনের ক্যালসিয়াম, আইরন, জিংক, ম্যাঙ্গানিজ, সেলিনিয়াম, থিয়ামিন, প্রায় সব গুরুত্বপূর্ণ অ্যামিনো এসিড, প্যানথোথেনিক এসিড ইত্যাদি।\nসপ্তাহে ৪টি ডিম খেলে টাইপ-টু ডায়াবেটিসের ঝুঁকি ৩৭ শতাংশ কমে। ছবি: সংগৃহিত\nস্যার সলিমুল্লাহ মেডিকেল কলেজের অধ্যক্ষ ডা.মো. বিল্লাল আলম বলেন, ডিম খেলে কোলস্টেরল বাড়ে- হার্ট অ্যাটাকের ঝুঁকি বাড়ে এমন ধারণা একেবারেই অমূলক।\nশের-ই-বাংলা কৃষি বিশ্ববিদ্যালয়ের ফ্যাকার্টি অব ভেটেরিনারি অ্যান্ড এনিমেল সায়েন্স এর ডিন অধ্যাপক ড. মোফাজ্জল হোসেন বলেন, ডিমে কোলস্টেরল আছে, তবে তা ক্ষতিকর নয়; বরং উপকারী। আধুনিক বিজ্ঞান বলছে- সপ্তাহে ৪টি ডিম খেলে টাইপ-টু ডায়াবেটিসের ঝুঁকি ৩৭ শতাংশ কমে যায়। সপ্তাহে ৬টি ডিম খেলে স্তন ক্যানসারের আশঙ্কা ৪০ শতাংশ কমে।\nসপ্তাহে ৬টি ডিম খেলে স্তন ক্যানসারের আশঙ্কা ৪০ শতাংশ কমে। ছবি: সংগৃহিত\nগবেষকরা বলেছেন, লিভার বা যকৃৎ প্রতিনিয়ত প্রচুর পরিমাণে কোলেস্টেরল তৈরি করে। তবে ডিম খেলে লিভারে কম পরিমাণে কোলেস্টেরল তৈরি করে। এক গবেষণায় দেখা গেছে, ৭০ শতাংশ মানুষের ক্ষেত্রে ডিম খারাপ কোলেস্টেরল বৃদ্ধি করে না। এছাড়া ডিম খাওয়ার সাথে হৃদরোগ ও স্ট্রোক এর কোনো সম্পর্ক নেই।\nমুরগীর ডিমের গুনাগুণ\nডিম সর্বোৎকৃষ্ট মানের প্রোটিন বা আমিষের উৎস। সবার খাদ্য চাহিদা যোগায়। গর্ভবতী মা ও শিশুর জন্য প্রধানত আমিষ ও প্রোটিনের উৎস ডিম। স্মৃতি ও মস্তিস্ক উন্নয়নে গুরুত্বপূর্ণ উপাদান কলিন এর উৎসও ডিম। স্বাদে অতুলনীয়। সহজলভ্য ও সাশ্রয়ী মূল্য ডিমের। রোগ প্রতিরোধে সাহায্য করে। ঊয়স জনিত কারণে চোখে কম দেখা, সাময়িক অন্ধত্ব , ম্যাকুলার ডিজেনারেশন প্রতিরোধ করে।\nট্যাগঃ ওজন, ক্যান্সার, ডায়াবেটিস, ডিমে


'ফিল্মফেয়ার ২০১৭' উপস্থাপক তারা - JanaBD.ComLoginSign UpHomeSms ZoneTube\nHome › বিনোদন ডেস্ক › বিবিধ বিনোদন › 'ফিল্মফেয়ার ২০১৭' উপস্থাপক তারা'ফিল্মফেয়ার ২০১৭' উপস্থাপক তারা বিবিধ বিনোদন 24th Dec 2016 at 12:19pm 240আগামী বছরের ১৪ জানুয়ারি বসছে ভারতের চলচ্চিত্র অঙ্গণের সবচেয়ে জনপ্রিয় সম্মাননা 'ফিল্মফেয়ার' এর ৬২তম আসর। এতে উপস্থাপনার দায়িত্বে থাকছেন বলিউডের জনপ্রিয় নির্মাতা-অভিনেতা জুটি করণ জোহর ও শাহরুখ খান। শুক্রবার একটি সংবাদ সম্মেলনে উপস্থাপকদের নাম ঘোষণা করে ফিল্মফেয়ার কর্তৃপক্ষ।\nকরণ জোহরের পরিচালনায় বেশিরভাগ ছবিতেই অভিনয় করেছেন শাহরুখ। দু'জনের মধ্যকার বোঝাপড়াও বেশ ভালো। এর আগেও বিভিন্ন অনুষ্ঠানে উপস্থাপনা দিয়ে দর্শক মাতিয়েছেন। এবারও করণ-শাহরুখ জুটি সে ধারাবাহিকতা বজায় রাখবেন, এটাই কর্তৃপক্ষের প্রত্যাশা। -বিডি প্রতিদিন\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintMizu AhmedManager Like - Dislike Votes3- Rating 6.7 of 10Relatedআরও দেখুনঅন্যান্য ক্যাটাগরি বয়ফ্রেন্ডের সঙ্গে সোনমের ছবি প্রকাশ্যে Yesterday at 11:52pm 125 ব্লন্ড হলেন প্রিয়াঙ্কা? Yesterday at 11:45pm 74 তৈমুর যাবে সুইজারল্যান্ডে Yesterday at 9:24pm 77 কারিনার তৈমুরকে হারিয়ে দিচ্ছে সানি লিওনের মেয়ে! Yesterday at 6:28pm 381 বলিউডে অভিনেত্রীরা গুরুত্ব পায় না! Yesterday at 6:09pm 222 আমি-শাকিব ভালো আছি, সুখে আছি : অপু বিশ্বাস Yesterday at 4:30pm 327 ক্ষুব্ধ মিশা বললেন, ‘লেট দেম ডু’ Yesterday at 2:48pm 244 হঠাৎ করে কী কারণে ছুটি নিয়েছিলেন প্রিয়ঙ্কা? Yesterday at 2:40pm 95পাঠকের মন্তব্য (0)Please login To write comment


প্রচ্ছদ » প্রথম পাতা » বাংলাদেশে চিকিৎসাখাতের জন্য ১০.৬ মিলিয়ন ডলার অর্থ সংগ্রহ করেছে বারাক ওবামার সাবেক পররাষ্ট্র উপদেষ্টা সিলভিয়া সিনহার প্রতিষ্ঠান প্রভা হেলথ\nপূর্ববর্তী শুধু নারী নয়, সমগ্র বাংলাদেশের মানুষ নির্যাতিত স্বাধীনতার ৫০ বছর পরও বলতে পারি না, আমরা স্বাধীন: মির্জা ফখরুল\nপরবর্তী মোদির ঢাকা সফর নিয়ে গণমাধ্যমে দলের অবস্থান জানাবে বিএনপি\nআসিফুজ্জামান পৃথিল:  ২০০৮ সালে ওবামার নির্বাচনী প্রচারণার সময় তার উপদেষ্টা হিসেবে কাজ করেন আইনের ছাত্রী সিলভানা। বাংলাদেশের চিকিৎসা ব্যবস্থা দেখে ২০১৮ সালে প্রভা হেলথ গড়েন সিলভানা। টেলিমেডিসিন সেবার পাশাপাশি কোম্পানিটি ক্লিনিকের মাধ্যমে প্রায় দেড় লাখ বাংলাদেশিকে চিকিৎসা দিচ্ছে। টেকিক্রাঞ্চ\n সিলভানা ২০১১ সালে একটি বিয়ের অনুষ্ঠানে বাংলাদেশে এসে মায়ের চিকিৎসা নিয়ে বিপাকে পড়েন। দেশের শীর্ষস্থানীয় একটি হাসপাতালে তার মায়ের ভুল চিকিৎসা হয়। হাসপাতালটি জানায় তার মায়ের ক্যান্সার। পরে থাইল্যান্ডে গেলে জানা যায়, তার মায়ের মোটেও ক্যান্সার হয়নি।\n সিলভানা বলেন, ‘মায়ের অসুস্থতার সময় দেখেছি, বাংলাদেশে ভালো চিকিৎসা পাওয়ার সুযোগ নেই। তখন মনে হয়েছে, দেশটি বিভিন্ন খাতে এত উন্নতি করলেও ৪ কোটি মধ্যবিত্ত ভালো চিকিৎসা পাচ্ছে না।’  প্রভা হেলথের দাবি, বাংলাদেশে কাজ শুরুর পর থেকে প্রতি বছর তাদের কর্মপরিধি তিনগুণ করে বেড়েছে। গত বছর তারা বাড়ি-বাড়ি গিয়ে ৭৫ হাজার করোনা টেস্ট করিয়েছে।\n প্রোভায় বিনিয়োগ যারা করেছেন তাদের মধ্যে অন্যতম যুক্তরাষ্ট্রের অবসরপ্রাপ্ত আর্মি জেনারেল ডেভিড এইচ. পেট্রিয়াস, ওয়েলভিলের নির্বাহী প্রতিষ্ঠাতা এস্টার ডাইসন, সিঙ্গাপুরের ড. জেরেমি লিম। সম্পাদনা: রাশিদ


পরিবেশ ভাবনাঃ কলমের চারা কতোটা উপকারী? - Mohioshi\nগত প্রায় ১০ বছর ধরে একটি বিষয় লক্ষ্য করছি যে, বাংলাদেশের শহর বন্দর ও গ্রামাঞ্চলের সর্বত্রই মানুষের মাঝে ফলদ ও কাঠ গাছ লাগানোর প্রবনতা বেড়েছে। বিষয়টি খুবই ভালো লাগার মতো। শহরাঞ্চলে ফলের চারা বেশি লাগাতে দেখা যায়। এবং সেই চারা গুলোর প্রায় শতভাগই কলমের চারা (Grafting plant) , যেগুলো লাগানোর বছর থেকেই ফল ধরার জন্য প্রস্তুত থাকে। শহরাঞ্চলে জায়গার স্বল্পতায় কলম চারা লাগানোটাই বাস্তবতা, কেননা এসব চারার অধিকাংশই লাগানো হয় টবে, ছাদ বাগানে কিংবা খুব স্বল্প পরিসরের খোলা জায়গায়।\nকিন্তু গ্রামাঞ্চলে মানুষের মাঝে কলমের ফলদ চারা লাগানোটা আমার মতে দুঃখজনক! এসব কলমের চারা যদিও দ্রুত ফল দেয় তথাপি আমি গ্রামের খোলা উন্মুক্ত জায়গায় কলমের চারা লাগানোর পক্ষপাতি নই! তার কারণ গুলো হল-\n১) এসব গাছ বীজ থেকে বেড়ে ওঠা গাছের মতো শক্তিশালী হয়না ফলে ঝড় তুফানে অল্পতেই ভেঙে যায়। প্রায়শই এগুলোকে লাঠিসোঁটা গেঁথে সোজা রাখতে হয়। অর্থাৎ এগুলোর আশ্রয় দেওয়ার (shelter tree) ক্ষমতা হয়না।\n২) একটি মাতৃগাছ ফল দিতে দেরি করলেও (মূলতঃ তারা প্রাপ্ত বয়স্ক হলেই ফল দেয়) যখন ফল দেওয়া শুরু করে তখন ২০-৪০ টা কলম চারার চেয়েও বেশি ফল দেয়।\n৩) কলম চারা গুলোতে কখনোই পাখি বাসা তৈরি করতে পারেনা। অর্থাৎ এগুলো nesting tree নয়।\n৪) এগুলো ছায়া প্রদানকারী গাছ নয় এবং এগুলো থেকে আসবাবের কাঠ আশা করা যায়না।\n৫) কলম চারার অধিকাংশই মাতৃগাছের মতো দীর্ঘজীবি হয়না।\n৬) কলম চারার রোগ প্রতিরোধ ক্ষমতা কম হয় এবং এগুলো থেকে ভালো ফলন পেতে প্রায়ই কীটনাশক প্রয়োগ করতে হয়। অথচ মাতৃগাছের পরিচর্যা না করলেও কম-বেশি ফলন পাওয়া যায়।\n৭) কলমের চারা গুলোর (আম লিচু পেয়ারা বড়ই ইত্যাদি) বেশির ভাগই বিদেশি জাতের। বাংলাদেশ কৃষি গবেষণা ইন্সটিটিউট, ফল গবেষণা ইন্সটিটিউট কিংবা বীজ প্রত্যয়ন এজেন্সি থেকে যেগুলোর অধিকাংশেরই কোন অনুমোদন নেই। ফলে একসময় এগুলো এদেশের স্থানীয় জাতের জন্য হুমকি হয়ে দাঁড়াতে পারে।\nঅস্ট্রেলিয়া নিউজিল্যান্ড কানাডা যুক্তরাষ্ট্র সহ পৃথিবীর অনেক দেশে অনুমোদন বিহীন কোন জীবন্ত গাছপালা এবং কোন প্রকার বীজ প্রবেশ করতে পারেনা। স্থানীয় প্রজাতির উদ্ভিদের তথা কৃষির জন্য হুমকি হতে পারে বলে তারা এগুলোর প্রবেশ কঠোর ভাবে নিয়ন্ত্রণ করে।\n৮) বিদেশি জাতের ফলের চারার প্রতি অতিমাত্রায় আগ্রহের ফলে সুদূর ভবিষ্যতে এদেশে একদিন স্থানীয় অনেক জাতের ফল গাছ হারিয়ে যেতে পারে, যা হবে খুবই দুর্ভাগ্যজনক।\nতাই আমি সবাইকে আহ্বান জানাবো, আমরা যারা এই বর্ষায় গ্রামাঞ্চলে বিভিন্ন ফলমূল ও কাঠ গাছ লাগানোর পরিকল্পনা করছি, আমরা শুধুমাত্র কলমের ফলের চারা ই রোপণ করবোনা, যতো বেশি সম্ভব বীজ থেকে জন্মানো (মাতৃগাছ) গাছ বা চারা লাগাবো।\nএতে করে, ফলন বেশি পাবো, ছায়া পাবো, পাখি বাসা বাঁধবে সেই গাছে, সবুজ হবে এই দেশ আর বাঁচবে আমাদের পরিবেশ।\nলেখকঃ প্রবাসী লেখক\nআরও লেখা পড়ুন-অপরাজিতা


Drug Case: আরিয়ানকে গাঁজা সরবরাহ করতেন ‘স্ট্রাগল গার্ল’ অনন্যা পান্ডে! ফাঁস চাঞ্চল্যকর হোয়াটসঅ্যাপ চ্যাট - HoopHaap\nHome/Hoop Plus/Drug Case: আরিয়ানকে গাঁজা সরবরাহ করতেন ‘স্ট্রাগল গার্ল’ অনন্যা পান্ডে! ফাঁস চাঞ্চল্যকর হোয়াটসঅ্যাপ চ্যাট\nবাঁদিকে শাহরুখপুত্র আরিয়ান, ডানদিকে অনন্যা পান্ডে\nগতকাল আরিয়ান খান (Aryan Khan) সংক্রান্ত কেসে চাঙ্কি পান্ডে (Chunky Pandey)-এর কন্যা ও অভিনেত্রী অনন‍্যা পান্ডে (Ananya Pandey)-কে এনসিবি দপ্তরে তলব করা হয়েছিল। চাঙ্কিকে নিয়ে অনন্যা এনসিবি দপ্তরে এসেছিলেন। এনসিবি-র মুম্বই জোনাল ডিরেক্টর সমীর ওয়াংখেড়ে (Sameer Wankhede)-এর জেরার সম্মুখীন হতে হয়েছে অনন্যাকে।\nআরিয়ানের মোবাইল চ্যাট থেকে উঠে এসেছে অনন্যার নাম। এনসিবি-র তরফে জিজ্ঞাসাবাদের সময় এই চ্যাটের কথাও উঠে আসে। আরিয়ানের সঙ্গে গ্রেফতার হওয়া ব্যক্তিদের অনন্যা চেনেন কিনা, তা তাঁর কাছে জানতে চাওয়া হয়েছে। দুই ঘন্টারও বেশি সময় ধরে জিজ্ঞাসাবাদ করা হয় অনন্যাকে। আরিয়ান ও অনন্যার হোয়্যাটসঅ্যাপ চ্যাট অনুসারে তাঁরা নাকি মাদক নিয়ে কথা বলেছেন। মিডিয়াতে এই চ্যাটকে অতিরঞ্জিত করে বলা হচ্ছে, আরিয়ান অনন্যাকে মাদকের ব্যবস্থা করতে বলেছিলেন। অনন্যা বলেছিলেন, তিনি ব্যবস্থা করবেন। কিন্তু প্রকৃতপক্ষে আরিয়ান ও অনন্যা মজার ছলে কথা বলেছিলেন। অনন্যা একটি মজার কথা বলেছিলেন। তার প্রত্যুত্তরে আরিয়ান বলেছিলেন, এবার তাঁকে গাঁজা খেতে হবে, অনন্যাই যেন গাঁজার ব্যবস্থা করে দেন। অনন্যা মজা করে বলেছিলেন, তিনি গাঁজার ব্যবস্থা করে দেবেন।\nএনসিবি-র জেরার মুখে অনন্যাও একই কথা জানিয়েছেন। এনসিবি সূত্রের খবর অনুসারে, এই চ্যাট ছাড়াও তাঁরা নাকি আরও বিভিন্ন মাদক দ্রব্য নিয়ে আলোচনা করেছেন। বৃহস্পতিবার সকালে অনন্যার বান্দ্রার বাড়িতে তল্লাশি চালান এনসিবি-র আধিকারিকদের একাংশ। এরপরেই দুপুরে জিজ্ঞাসাবাদের জন্য অনন্যাকে ডেকে পাঠানো হয় এনসিবি-র দপ্তরে। এনসিবি সূত্রের খবর অনুযায়ী, অনন্যার কাছ থেকে তাঁরা গুরুত্বপূর্ণ তথ্য পেয়েছেন। ফলে শুক্রবার আবারও তাঁকে তলব করা হয়েছে।\nচাঙ্কি ও শাহরুখ খান (Shahrukh Khan)-এর সম্পর্ক কেরিয়ারের শুরু থেকেই যথেষ্ট ভালো। সেই সূত্রে অনন্যা, আরিয়ান ও সুহানা (Suhana Khan)-এর মধ্যেও যথেষ্ট ভালো বন্ধুত্ব রয়েছে।\nAnanya pandey Aryan Khan drug case Bollywood actress Mumbai NCB WhatsApp chat\nRamayana: রাবণের পর প্রয়াত 'রামায়ণ'-এর আরেক অভিনেতা, দুঃখ প্রকাশ করলেন সীতা\n‘মেক-আপ করে কাক ময়ূর হয়ে যায় না’, ফের কটাক্ষের মুখে নোয়া


Related Topics:recipe of kimamatarকিমা মটর রেসিপি\nরেসিপি: বড়ি দিয়ে পালং শাকের ঘণ্ট\nএবার ভাতৃ দ্বিতীয়াতে ভাই এর পাতে দিন নতুন রকম মিষ্টি, মালাই সন্দেশ। রস মালাই তো প্রত্যেকেই খেয়েছেন। বাঙালির সব থেকে প্রিয় হল মালাই আর সন্দেশ। আর এই দুইকে যদি এক করা হয় মানে মালাই সন্দেশ? ভাবনা কিসের। আজকে এটাই শিখে নেব। কী কী লাগবে ১. ১ লিটার দুধের ছানা Loading videos… ২. গুঁড়ো দুধ ১/২ […]


Ambedkar Action Alert: লোক দেখানো হৈ হাঙ্গামা যাই হোক না, সংস্কার কর্মসুচি প্রকল্পে প্রয়োজনীয় আইন প্রণয়নের ব্যবস্থা হয়েই আছে৷চপার কেলেন্কারিতে যুক্ত রাষ্ট্রপতি গণসংহার সংস্কৃতির ধারা অব্যাহত রাখার ইঙ্গিতই দিয়েছেন নিজের ভাষণে৷নির্বিঘ্নে চলছে সংসদ৷ দ্বিতীয় দফার সংস্কারের কর্মসুচিতে পক্ষ বিপক্ষ একজোট৷ স্বরাষ্ট্রমন্ত্রী সুশীলকুমার শিণ্ডে 'স্যাফ্রন টেরর' মন্তব্য প্রত্যাহার করে প্রধান বিরোধী দল বিজেপির দাবি মত ক্ষমা চেয়ে নিয়েছেন৷ পলাশ বিশ্বাস\nলোক দেখানো হৈ হাঙ্গামা যাই হোক না, সংস্কার কর্মসুচি প্রকল্পে প্রয়োজনীয় আইন প্রণয়নের ব্যবস্থা হয়েই আছে৷চপার কেলেন্কারিতে যুক্ত রাষ্ট্রপতি গণসংহার সংস্কৃতির ধারা অব্যাহত রাখার ইঙ্গিতই দিয়েছেন নিজের ভাষণে৷নির্বিঘ্নে চলছে সংসদ৷ দ্বিতীয় দফার সংস্কারের কর্মসুচিতে পক্ষ বিপক্ষ একজোট৷ স্বরাষ্ট্রমন্ত্রী সুশীলকুমার শিণ্ডে 'স্যাফ্রন টেরর' মন্তব্য প্রত্যাহার করে প্রধান বিরোধী দল বিজেপির দাবি মত ক্ষমা চেয়ে নিয়েছেন৷ পলাশ বিশ্বাস\nলোক দেখানো হৈ হাঙ্গামা যাই হোক না, সংস্কার কর্মসুচি প্রকল্পে প্রয়োজনীয় আইন প্রণয়নের ব্যবস্থা হয়েই আছে৷চপার কেলেন্কারিতে যুক্ত রাষ্ট্রপতি গণসংহার সংস্কৃতির ধারা অব্যাহত রাখার ইঙ্গিতই দিয়েছেন নিজের ভাষণে৷নির্বিঘ্নে চলছে সংসদ৷ দ্বিতীয় দফার সংস্কারের কর্মসুচিতে পক্ষ বিপক্ষ একজোট৷ স্বরাষ্ট্রমন্ত্রী সুশীলকুমার শিণ্ডে 'স্যাফ্রন টেরর' মন্তব্য প্রত্যাহার করে প্রধান বিরোধী দল বিজেপির দাবি মত ক্ষমা চেয়ে নিয়েছেন৷\nহ্যাঁ, হায়দরাবাদ বিস্ফোরণের ঢেউ আছড়ে পড়ল সংসদেও। হায়দরাবাদের দিলসুখনগরে বৃহস্পতিবার সন্ধেয় ধারাবাহিক বিস্ফোরণের জেরে সংসদের ভেতর বিরোধীদের তীব্র আক্রমণের মুখে পড়ল কেন্দ্রীয় সরকার। 'খবর থাকা' সত্ত্বেও সন্ত্রাস আটকাতে সরকারের ব্যর্থতার কারণ জানতে চায় বিরোধী দলগুলি। বিরোধীদের হইহট্টগোলে একাধিকবার মুলতুবি হয়ে যায় লোকসভার অধিবেশন। একই ছবি দেখা যায় রাজ্যসভাতেও।হায়দারাবাদ বিস্ফেরণের তদন্ত এখনও শুরু হয়নি, কিন্তু শিন্ডের হিন্দুত্ব সন্ত্রাস নিয়ে ক্ষমাযাচনায় উদ্বুদ্ধ ধর্মান্ধ জাতিয়তাবাদিরা নূতন করে এই প্রসঙ্গে সংখ্যালঘু সন্ত্রাসের জিগর তুলছে রীতিমত৷ এ ব্যাপারে সংঘ পরিবারের দক্ষতা প্রশ্নাতীত৷ কিন্তু সংস্কার কর্মসুচির রুপায়নে সংখ্যালঘু সরকারের টপমোস্ট প্রায়রিটির সৌজন্যে এই সাম্প্রদায়িক বিপজ্জনক প্রবৃত্তিকে উত্সাহ দেওয়ার কাজটিও বাজেট অধিবেশনের প্রধান কাজ হয়ে গেল৷\nকলকাতা: শুক্রবার যুবভারতী ক্রীড়াঙ্গনে বিসিআইএম কার র্যালির উদ্বোধন করলেন মুখ্যমন্ত্রী মমতা বন্দ্যোপাধ্যায়৷ আয়োজক বণিকসভা সিআইআই৷ সহযোগিতায় রাজ্য সরকার৷ বাংলাদেশ, মায়ানমার, চিনের সঙ্গে পূর্ব ভারতের বাণিজ্যিক যোগাযোগের সম্পর্ককে আরও সুদৃঢ় করতে এই উদ্যোগ নিয়েছে বণিকসভা৷ ২০টি গাড়ি দক্ষিণ পূর্ব এশিয়ার এই চারটি দেশের মধ্যে দিয়ে যাবে৷ এর মধ্যে ১০টি গাড়িই টাটা মোটরসের৷ অনুষ্ঠানের সিংহভাগ ব্যায়ভারও বহন করেছে তারা৷ পতাকা নেড়ে এরকমই একটি র্যালির উদ্বোধন করে একদিকে যেমন শিল্পপতিদের কাছে টানার চেষ্টা করলেন মমতা, তেমনই তৈরি হল এক নয়া জল্পনা৷ তাহলে কি সিঙ্গুরের তিক্ত অভিজ্ঞতা পেছনে ফেলে টাটা-মমতা নতুন সম্পর্কের সূচনা হতে চলেছে? টাটাকেও কি সবুজ পতাকা দেখালেন মুখ্যমন্ত্রী?\nউদ্বোধনী অনুষ্ঠানে উপস্থিত ছিলেন সিআইআই-এর সভাপতি আদি গোদরেজ, সিআইআই-এর ডিজি, চিন ও মায়ানমারের কনসাল জেনারেল, বাংলাদেশের ডেপুটি হাইকমিশনার এবং ৮০টি শিল্প সংস্থার প্রতিনিধি৷ অনুষ্ঠান থেকে মুখ্যমন্ত্রীর বার্তা, রাজ্যে বিনিয়োগের ক্ষেত্রে শিল্প সংস্থাগুলিকে সব রকমের সহযোগিতা করবে রাজ্য সরকার৷ শিল্পপতি আদি গোদরেজ বলেন, রাজ্যে বিনিয়োগ টানার ক্ষেত্রে এই র্যালি সহায়কের ভূমিকা নেবে৷\n২১ মাসের শাসনে মমতা বন্দ্যোপাধ্যায় দিল্লিতে ফিকির সভায় গিয়েছেন৷ কিন্তু এ রাজ্যে বণিকসভাগুলিকে আমন্ত্রণ জানালেও তাদের কোনও সভায় যাননি৷ এই প্রেক্ষাপটে এই প্রথম কোনও অনুষ্ঠানের আমন্ত্রণে সাড়া দিলেন তিনি৷ রাজনৈতিক পর্যবেক্ষকদের ব্যাখ্যা, টাটা মোটর্সের অংশগ্রহণ সত্ত্বেও র্যালির উদ্বোধন করে মুখ্যমন্ত্রী বুঝিয়ে দেওয়ার চেষ্টা করলেন, টাটাদের সম্পর্কে তাঁর কোনও ছুঁত্‍মার্গ নেই৷ পাশাপাশি বণিকসভার আমন্ত্রণে সাড়া দিয়ে রাজ্যে বিনিয়োগ টানার লক্ষ্যে তাদেরও পাশে টানার চেষ্টা করলেন তিনি৷ কারণ, ২১ মাসেও বড় লগ্নি অধরা এ রাজ্যে৷\nনির্বিঘ্নে চলছে সংসদ৷ দ্বিতীয় দফার সংস্কারের কর্মসুচিতে পক্ষ বিপক্ষ একজোট৷ স্বরাষ্ট্রমন্ত্রী সুশীলকুমার শিণ্ডে 'স্যাফ্রন টেরর' মন্তব্য প্রত্যাহার করে প্রধান বিরোধী দল বিজেপির দাবি মত ক্ষমা চেয়ে নিয়েছেন৷\nএবারের অধিবেশন উত্তাল হতে পারে ৩৬২ কোটি টাকার ভিভিআইপি চপার ডিল নিয়ে৷ যদিও বিষয়টি নিয়ে সরকার আলোচনা চায় ও যে কোনও তদন্তে প্রস্ত্তত বলে জানিয়েছেন সংসদ বিষয়ক মন্ত্রী কমল নাথ৷ এই ডিলের সঙ্গে ইতালীয় সংস্থা জড়িত থাকায় সনিয়া গান্ধীকে সরাসরি আক্রমণ করতে পারেন বিরোধীরা৷ এ ছাড়া নিয়ন্ত্রণ রেখা পেরিয়ে পাক হামলা, সূর্যানেল্লি ধর্ষণ মামলায় নাম থাকায় রাজ্যসভার ডেপুটি চেয়ারম্যান পি জে কুরিয়েনের পদত্যাগের দাবি, মূল্যবৃদ্ধি, তেলেঙ্গানা প্রভৃতি ইস্যুতে উত্তাল হতে পারে লোকসভা৷ সংসদ হামলার ঘটনায় দায়ী আফজল গুরুর ফাঁসি নিয়েও লোকসভা অচল হতে পারে৷ কিন্তু চপার ডিলের প্রসঙ্গে ইউপিএ সরকার ফ্যাক্টশিটে রাষ্ট্রপতির নাম জুড়ে তদন্ত প্রেসিডেন্সিয়াল ইম্যুনিটির আড়ালে সংসদ অধিবেশন শুরু হওয়ার আগেই বানচাল করে দিয়েছেএবারের অধিবেশন উত্তাল হতে পারে ৩৬২ কোটি টাকার ভিভিআইপি চপার ডিল নিয়ে৷ যদিও বিষয়টি নিয়ে সরকার আলোচনা চায় ও যে কোনও তদন্তে প্রস্ত্তত বলে জানিয়েছেন সংসদ বিষয়ক মন্ত্রী কমল নাথ৷ এই ডিলের সঙ্গে ইতালীয় সংস্থা জড়িত থাকায় সনিয়া গান্ধীকে সরাসরি আক্রমণ করতে পারেন বিরোধীরা৷ এ ছাড়া নিয়ন্ত্রণ রেখা পেরিয়ে পাক হামলা, সূর্যানেল্লি ধর্ষণ মামলায় নাম থাকায় রাজ্যসভার ডেপুটি চেয়ারম্যান পি জে কুরিয়েনের পদত্যাগের দাবি, মূল্যবৃদ্ধি, তেলেঙ্গানা প্রভৃতি ইস্যুতে উত্তাল হতে পারে লোকসভা৷ সংসদ হামলার ঘটনায় দায়ী আফজল গুরুর ফাঁসি নিয়েও লোকসভা অচল হতে পারে৷\nবাজেট অধিবেশনে উদ্বোধনী ভাষণে বর্তমান আর্থিক পরিস্থিতি নিয়ে উদ্বেগ প্রকাশ করেন রাষ্ট্রপতি প্রণব মুখোপাধ্যায়।\nসংসদের দুই কক্ষের সদস্যদের প্রতি তাঁর ভাষণে তিনি বলেন, "এখনও মন্দায় ইউরোপ। এই অবস্থায় শ্লথ হচ্ছে অর্থিনীতির বৃদ্ধির হার।" এই পরিস্থিতিতে আর্থিক বৃদ্ধির বাধাগুলি কাটানোর জন্য আলোচনা করা উচিত।\nরাষ্ট্রপতি বলেন, "আর্থিক বৃদ্ধির হার বাড়ানোর চেষ্টা করছে সরকার। এই পরিস্থিতি সকলের জন্যই উদ্বেগের। মুদ্রাস্ফীতি হ্রাস পেলেও এখনও উদ্বেগ কাটেনি।"\nবিনিয়োগকারীদের উৎসাহ দিতে তাঁর সরকার সচেষ্ট বলে জানান তিনি।\nঅন্যদিকে সংসদের বাজেট অধিবেশনে বিরোধীদের সহযোগিতা পেতে সর্বদলীয় বৈঠকের ডাক দিয়েছেন দেশটির সংসদ বিষয়ক মন্ত্রী কমলনাথ। এবারের অধিবেশনে অনেকগুলি গুরুত্বপূর্ণ বিষয় আলোচনা হওয়ার কথা রয়েছে। যার মধ্যে রয়েছে আর্থিক সংস্কারের বিল ও জমি অধিগ্রহণের মতো বিল। এই বিলগুলি পাস করাতেই বিরোধীদের সহযোগিতা সরকারের প্রয়োজন বলে জানান তিনি।\nমিরিটিতে পুজোয় এ বার রাষ্ট্রপতি প্রণব - Bengali News - Yahoo!\nAug 21, 2012 – রাষ্ট্রপতি ভবনের উঠোনে রাজার 'সেরিমোনিয়াল রিসেপশন' ও পরে নৈশভোজ নিয়েই এখন চিন্তা! তবু এ বারও দুর্গা পুজোয় মিরিটির ভিটেয় যাওয়ার প্রস্তুতি শুরু করে দিয়েছেনরাষ্ট্রপতি প্রণব মুখোপাধ্যায়। রাষ্ট্রপতি ভবন সূত্রে বলা হচ্ছে, বীরভূমের জেলাশাসক ও পুলিশ সুপারকে বিষয়টি ইতিমধ্যেই জানানো হয়েছে। জেলা প্রশাসনকে ...\nভারতের রাষ্ট্রপতি তার ভাষণে উল্লেখ করেন, বাংলাদেশের সঙ্গে ভূমি সীমানা চুক্তির বিধানাবলী ও ২০১১ সালের প্রটোকল কার্যকর করতে ভারত সরকার পার্লামেন্টে সংবিধান সংশোধন বিল উত্থাপন করেছে। এতে সীমান্ত ব্যবস্থাপনা ও আমাদের নিরাপত্তা জোরদার হবে। তিনি আরো বলেন, সরকার সীমান্ত ব্যবস্থাপনার প্রতি সর্বোচ্চ গুরুত্ব দিচ্ছে। বাংলাদেশ, পাকিস্তান ও মিয়ানমার সীমান্তে কাঁটাতারের বেড়া, রাস্তা ও ফ্লাডলাইটিংয়ের করা হচ্ছে। এছাড়া বাংলাদেশ-ভারত ও ভারত-পাকিস্তান সীমান্তে ৫০৯টি সীমান্ত ফাঁড়ি নির্মাণের সিদ্ধান্ত নেয়া হয়েছে।\nভারত ও বাংলাদেশের মধ্যে সীমান্তচুক্তি অনুমোদনের জন্য সংবিধান সংশোধনের প্রস্তাব বুধবার ভারতের মন্ত্রীসভায় অনুমোদিত হয়েছে।\nদিল্লিতে প্রধানমন্ত্রী মনমোহন সিংএর সভাপতিত্বে অনুষ্ঠিত মন্ত্রীসভার বৈঠকে এ প্রস্তাব অনুমোদিত হয়।\nলোকসভার বাজেট অধিবেশনে বিলটি উত্থাপিত হবে বলে কর্মকর্তারা জানিয়েছেন।\nএই সীমান্তচুক্তিটি ভারতের পার্লামেন্টে পাস হলে ২০১১ সালে ভারত ও বাংলাদেশের মধ্যে পরস্পরের ভুখন্ডের মধ্যে থাকা ছিটমহল বিনিময়ের যে প্রটোকল স্বাক্ষরিত হয়েছিল - তা বাস্তবায়ন সম্ভব হবে।\n১৯৭৪ সালে দুদেশের তৎকালীন দুই প্রধানমন্ত্রী শেখ মুজিবুর রহমান ও ইন্দিরা গান্ধীর মধ্যে ওই চুক্তি স্বাক্ষরিত হয়েছিল।\nভারতের প্রধানমন্ত্রী মনমোহন সিং বাংলাদেশ সফরের সময় ওই চুক্তি বাস্তবায়নের প্রতিশ্রুতি দিয়েছিলেন।\nকিন্তু লোকসভায় এটি পাস করাতে হলে কংগ্রেস-নেতৃত্বাধীন ইউপিএ জোট সরকারকে অন্য দলগুলোর সমর্থন নিতে হবে।\nরাষ্ট্রপতি হিসাবে প্রথম ভাষণে প্রণব মুখার্জি বলেন, বিশ্বব্যাপী অর্থনৈতিক মন্দার প্রভাব পড়েছে ভারতেও। প্রবৃদ্ধির হার হরাস পেলেও ঘাটতি মোকাবেলা করবে সরকার। তিনি জানান, ভারত এ বছরই মঙ্গল গ্রহ অভিযান শুরু করবে। এছাড়া এ বছর একাধিক মহাকাশ অভিযানের পরিকল্পনা আছে। বিরোধী দল বিজেপির সভাপতি রাজনাথ সিং বলেছেন, দুর্নীতি ও মূল্যস্ফীতি শক্তভাবে তারা পার্লামেন্টে তুলে ধরবেন। তারা আশা করেন সরকার ঘাটতি কমানোর বাজেট পেশ করবে। তারা দ্রব্যমূল্য বৃদ্ধি ও সামরিক হেলিকপ্টার ক্রয়ে দুর্নীতিসহ নানা দুর্নীতির অভিযোগে সরব থাকবেন। তবে তারা চান, এই অধিবেশন নির্ঝাঞ্ঝাট হোক। সরকার ২৮ ফেব্রুয়ারি বাজেট পেশ করবে যাতে ব্যয় হরাসের পরিকল্পনা থাকবে।\nলোক দেখানো হৈ হাঙ্গামা যাই হোক না, সংস্কার কর্মসুচি প্রকল্পে প্রয়োজনীয় আইন প্রণয়নের ব্যবস্থা হয়েই আছে৷চপার কেলেন্কারিতে যুক্ত রাষ্ট্রপতি গণসংহার সংস্কৃতির ধারা অব্যাহত রাখার ইঙ্গিতই দিয়েছেন নিজের ভাষণে৷রাষ্ট্রপতির ভাষণে যে বিষয়টি সবথেকে গুরুত্ব পেয়েছে, তা হল কেন্দ্রীয় সরকারের বিভিন্ন জনমুখী প্রকল্প৷ পাশাপাশি তিনি জানিয়ে দিয়েছন, সরকার এ বার খাদ্য সুরক্ষা বিল ও জমি অধিগ্রহণ বিলকে পাস করাতে চায়৷ আর গরিবদের হাতে সরাসরি টাকা দেওয়ার জন্য ক্যাশ ট্র্যান্সফার প্রকল্পকে খুবই গুরুত্ব দিতে চায়৷ এখন এই প্রকল্পে বয়স্ক ভাতা, স্কলারশিপ, পেনশনের টাকা দেওয়া হচ্ছে৷ পরে খাদ্য ভর্তুকির টাকাও এখানে দেওয়া হবে৷ বস্ত্তত, গরিব, হকার, বয়স্ক মানুষের জন্য কী প্রকল্প নেওয়া হয়েছে ও মহিলাদের বিরুদ্ধে নির্যাতন বন্ধ করতে সরকার কী করেছে তার বিস্তারিত বিবরণ দিয়েছেন রাষ্ট্রপতি৷ বর্মা কমিশনের সুপারিশের ভিত্তিতে আনা অর্ডিন্যান্স ও কাজের জায়গায় যৌন হেনস্থা বন্ধ করার জন্য বিল আনার উল্লেখ করেছেন তিনি৷ একইসঙ্গে বলা হয়েছে, সাধারণ মানুষের জন্য কী কী প্রকল্প নেওয়া হয়েছে৷ সব মিলিয়ে সরকারের তৈরি করা এই ভাষণের থেকে বোঝা যাচ্ছিল, লোকসভা নির্বাচন কাছে আসছে৷ কংগ্রেসও তার প্রস্ত্ততি ও প্রচার শুরু করে দিয়েছে৷\n২০ এবং ২১ তারিখের দেশ জুড়ে যে বন‌্‌ধ হল তা শুধুই শুরু। এর পর আরও বড় আন্দোলনে নামার হুমকি দিল অল ইন্ডিয়া ট্রেড ইউনিয়ন কংগ্রেস। বৃহস্পতিবার নয়াদিল্লিতে একটি সাংবাদিক বৈঠকে অল ইন্ডিয়া ট্রেড ইউনিয়ন কংগ্রেসের সাধারণ সম্পাদক গুরুদাস দাশগুপ্ত এদিন বলেন যে দেশ জুড়ে দু'দিন ব্যাপী এই আন্দোলন সফল হয়েছে। তবে আগামী দিনে আরও বড় আন্দোলনে নামতে চলেছেন তাঁরা। 'গতকাল যে সব কারখানা এবং মানুষ এই আন্দোলনে যোগদান করেননি তাঁরা সবাই আজ স্বতস্ফূর্তভাবে এগিয়ে এসেছেন এই আন্দোলনে সামিল হতে।' তাঁর সঙ্গে এই বৈঠকে উপস্থিত ছিলেন আইএনটিইউসি, হিন্দ মজদুর সভা এবং সেন্টার অফ ইন্ডিয়ান ট্রেড ইউনিয়নের অন্যান্য শীর্ষ স্থানীয় নেতা। গুরুদাস দাশগুপ্ত এদিন বলেন যে গ্রিস, সাইপ্রাস, ইতালি, জাপান এবং অন্যান্য বহু দেশের আন্তর্জাতিক ট্রেড ইউনিয়নগুলি তাঁদের এই আন্দোলনকে সমর্থন করেছেন। এই বন‌্ধ-এর জন্যে সারা দেশে যে অর্থ ক্ষতি হয়েছে, সে ব্যাপারে জানতে চাইলে গুরুদাসবাবু বলেন যে এর জন্যে সরকার দায়ী। সরকার তাঁদের দাবী মেনে নিলে ২৬ হাজার কোটি টাকার এই বিপুল ক্ষতি হত না।\nসংসদের বাজেট অধিবেশনেই পেশ হতে পারে জমি অধিগ্রহণ, খাদ্য সুরক্ষা ও অপরাধ দমন (সংশোধন) বিল সহ বেশ কয়েকটি বিল৷ আসন্ন বাজেট অধিবেশনে ১৬টি বিল পেশ হতে পারে৷ আলোচনা হবে ৩৫টি মতো বিল নিয়ে৷ লোক সভায় পাশ হতে পারে পেনশন বিল, বিমা বিলের মতো বিতর্কিত বিলগুলিও৷ ইউপিএ চেয়ারপার্সন চান এই অধিবেশনেই পেশ হোক পরিবর্তিত খাদ্যসুরক্ষা বিল৷ ২০১১ সালেই লোকসভায় পেশ হয়েছে খাদ্য সুরক্ষা বিল৷ এখন সেটি সংসদীয় কমিটি ও খাদ্যমন্ত্রক ঘুরে আইনমন্ত্রকে৷ খাদ্যমন্ত্রী কে ভি টমাস জানিয়েছেন, এই অধিবেশনেই সংশোধনগুলি পেশ হবে৷ জমি অধিগ্রহণ (সংশোধন) বিল, লোকপাল, মহিলা সংরক্ষণ বিল নিয়েও এগোতে চায় শাসক দল কংগ্রেসক৷ আলোচনা হতে পারে পেনশন বিল, বিমা বিল ও কোম্পানিজ বিল নিয়ে৷ বিদেশি বিনিয়োগের রাস্তা চওড়া করতে বিদেশি মুদ্রা সংক্রান্ত ফেমা বিল সংশোধন হতে পারে৷ বিষয়টি নিয়ে আলোচনার জন্য ইতিমধ্যেই গ্রহণ করেছেন রাজ্যসভার চেয়ারম্যান হামিদ আনসারি৷ নির্ভয়া কাণ্ডের জেরে অ্যান্টি-রেপ অর্ডিন্যান্সের বদলে ক্রিমিন্যাল ল (অ্যামেন্ডমেন্ট) বিল পেশ ও পাস হওয়ার সম্ভাবনা রয়েছে৷\nরাষ্ট্রপতি হিসাবে সংসদের বাজেট অধিবেশনে প্রথম ভাষণ দেওয়ার অভিজ্ঞতাটা সুখের হল না প্রণব মুখোপাধ্যায়ের৷ সংসদের সেন্ট্রাল হলে রাষ্ট্রপতি সবে ভাষণ পড়তে শুরু করেছেন, সঙ্গে সঙ্গে শুরু হল চিত্‍কার৷ আফজল গুরুকে ফাঁসি দেওয়ার প্রতিবাদ করতে শুরু করলেন ন্যাশনাল কনফারেন্স সাংসদ জি এন রতনপুরি৷ সেই সঙ্গে হাতের প্ল্যাকার্ড তুলে ধরে বিক্ষোভ দেখাতে শুরু করলেন ডিএমকে ও এআইএডিএমকে সাংসদরা৷ শ্রীলঙ্কায় তামিলদের বিরুদ্ধে অত্যাচার ও রাষ্ট্রপুঞ্জে শ্রীলঙ্কার বিরুদ্ধে ভোট দেওয়ার দাবিতে তাঁদের বিক্ষোভ৷ দৌড়ে গিয়ে তাঁদের সামলালেন দুই মন্ত্রী রাজীব শুক্লা ও ভি নারায়ণস্বামী৷ ভাষণ যখন শেষ হচ্ছে তখন প্রতিবাদ অন্ধ্রের তেলেঙ্গানার সাংসদদের৷ তাঁদের দাবি, পৃথক তেলেঙ্গানা রাজ্য৷\nবামেরা তো ধর্মঘটের সমর্থনে রাষ্ট্রপতির ভাষণই বয়কট করলেন৷ প্রণববাবু যখন তা পড়ছেন, তখন বাম সাংসদরা বিক্ষোভ দেখাচ্ছেন সংসদ ভবনের মূল প্রবেশদ্বারের বাইরে৷ যতদিন সাংসদ ও মন্ত্রী ছিলেন, ততদিন সংসদের মধ্যে এই ধরনের বিক্ষোভে কখনও সমর্থন ছিল না প্রণববাবুর৷ বরাবরই এই ধরনের ঘটনায় তিনি ক্ষুব্ধ হতেন৷ তাঁকেই ভাষণ দেওয়ার সময় এই বিক্ষোভের মুখে পড়তে হল৷\nএই বিক্ষোভ বাদ দিলে, সরকারের তৈরি করা যে ভাষণ পড়েছেন প্রণববাবু তাতে কিন্তু দুর্নীতির প্রসঙ্গ তেমন গুরুত্ব পায়নি৷ ভাষণে মোট ১১৫টি প্রসঙ্গ ছিল৷ তার মধ্যে ৯০তম স্থানে এসে দুর্নীতি প্রতিরোধে ব্যবস্থার কথা বলা হয়েছে৷ উল্লেখ করা হয়েছে লোকপাল-সহ কিছু বিলের এবং বলা হয়েছে, সরকার দুর্নীতি রোধ আইনের সংশোধন করার কথা ভাবছে, যাতে দোষীদের আরও কঠোর শাস্তি দেওয়া যায়৷ আবার সত্ অফিসারদেরও বাঁচানো যায়৷ অথচ, গত কয়েক দিন ধরে খবরের শিরোনামে এসেছে ভি ভি আই পি হেলিকপ্টার কেনা নিয়ে দুর্নীতি৷ বিরোধীরাও সরকারকে কোণঠাসা করতে কপ্টার কেলেঙ্কারিকেই হাতিয়ার করছে৷ আজও বিজেপি বলেছে, সরকার জেপিসি-র প্রস্তাব দিয়ে সময় নিতে চাইছে৷ কিন্তু বিজেপি এই সময় দিতে রাজি নয়৷ তবে সরকারের সহযোগী দলের নেতা মায়াবতী বলেছেন, তিনি চান জেপিসি এই অভিযোগের তদন্ত করুক৷\nবিজেপি-র অভিযোগ, রাষ্ট্রপতির ভাষণ কখনই সরকারের কর্মসূচির বর্ণনা হতে পারে না৷ এর মধ্যে দেশের অবস্থা, দিশা ও দশা কিছুই নেই৷ এমন অনেক কর্মসূচির কথা বলা হয়েছে, যা একেবারেই অপ্রধান৷\nসূত্র বলছে, গোয়েন্দা রিপোর্টে হায়দরাবাদের কথা তো বটেই, এমনকী দিলসুখনগরের কথাও বলা ছিল। আর বিস্ফোরণের পর দিন দিলসুখনগরে পৌঁছে কেন্দ্রীয় স্বরাষ্ট্রমন্ত্রী সুশীলকুমার শিন্ডে বললেন, ৭২ ঘণ্টা আগে হায়দরাবাদের মতো শহরগুলিতে সতর্কতা জারি করা হলেও, নাশকতা সম্পর্কে কোনও নির্দিষ্ট তথ্য গোয়েন্দাদের হাতে ছিল না। আর এই মন্তব্যেই ধোঁয়াশা দেখা দিয়েছে।\nসূত্রের খবর, লস্কর-ই-তৈবা এবং ইন্ডিয়ান মুজাহিদিনের নাম করে গোয়েন্দারা সতর্ক করেছিলেন সরকারকে। বিশেষ করে যে তিনটি শহরের কথা বলা হয়েছিল, তার মধ্যে হায়দরাবাদ ছাড়াও ছিল কোয়েম্বাটুর এবং বেঙ্গালুরু। এ কথা যদি সঠিক হয়, তা হলে কেন স্বরাষ্ট্রমন্ত্রী 'সুনির্দিষ্ট তথ্য' না-থাকার কথা বললেন, সে প্রশ্ন উঠেছে। শিন্ডে জানিয়েছেন, বিস্ফোরণ নিয়ে তিনি সংসদে বিবৃতি দেবেন। এদিন সকালেই দিলসুখনগরে যান শিন্ডে। তাঁর সঙ্গে ছিলেন অন্ধ্র প্রদেশের রাজ্যপাল ইএসএল নরসিংহম, মুখ্যমন্ত্রী কিরণকুমার রেড্ডি এবং স্বরাষ্ট্রমন্ত্রী সবিতা রেড্ডি।\nএখনও পর্যন্ত তদন্তে গোয়েন্দাদের ধারণা, এক কেজি-রও বেশি বিস্ফোরক ব্যবহার করা হয়েছিল। বিস্ফোরকটি সম্ভবত অ্যামোনিয়াম নাইট্রেট। এলাকার কিছু সিসিটিভি ফুটেজ তদন্তকারীরা পেয়েছেন ঠিকই, কিন্তু তাঁদের তাক লেগে গিয়েছে সন্ত্রাসীদের প্রস্তুতি দেখে। বেশ কয়েকটি জায়গায় সিসিটিভি-র তার কাটার প্রচেষ্টা হয়েছে। ঘটনা হল, হায়দরাবাদে রেকি করার কথা দিল্লি পুলিশকে জানিয়েছিল ইন্ডিয়ান মুজাহিদিনের তিন জঙ্গি। গত বছরই তারা রেকি করে গিয়েছিল। সে তথ্য কেন্দ্রকে জানানো হয়েছে। কিন্তু তা সত্ত্বেও কেন দিলসুখনগরের মতো ব্যস্ত জায়গায় নিরাপত্তার আঁটোসাঁটো বন্দোবস্ত করা হল না, সে প্রশ্ন উঠেছে।\nকতটা ঢিলেঢালা ছিল নিরাপত্তা, তা পুলিশ সূত্রের বয়ানেই স্পষ্ট। বলা হচ্ছে, ঘটনাস্থলের কাছেই যে সিসিটিভি ক্যামেরাটি ছিল, চার দিন আগেই সেটির যোগাযোগ ছিন্ন করা হয়েছে। এবং সে কাজ এমন ভাবে করা হয়েছে যে, পুলিশ বিন্দুমাত্র টের পায়নি।\nসন্ত্রাসবাদীরা নাশকতা চালাতে পারে। দিন কয়েক আগে থেকেই এই খবর ছিল কেন্দ্রীয় সরকারের কাছে। সেইমতো সতর্কবার্তাও পাঠানো হয়েছিল। তবু সন্ত্রাস রোখা গেল না। পরপর বিস্ফোরণে নিজামের শহরে মৃত্যু হল ১৭ জনের। এই বিষয়টিকেই হাতিয়ার করে শুক্রবার সংসদে সরব হয়ে বিরোধী দলগুলি। খবর থাকা সত্ত্বেও কেন সন্ত্রাস আটকানো যাবে না, সে প্রশ্ন তোলা হয়। প্রতিবারই এই ধরনের ঘটনা ঘটার পর কেন্দ্রীয় সরকার ও গোয়েন্দা বিভাগের মধ্যে ফাঁক প্রকট হয়ে ওঠে বলে অভিযোগ করেছেন বিরোধী দলনেত্রী সুষমা স্বরাজ।\nসন্ত্রাস আটকাতে সরকারের দুর্বলতা কোথায় তা জানতে চান সিপিএম নেতা বাসুদেব আচারিয়া, সপা প্রধান মুলায়ম সিং যাদব এবং অন্যান্যরা। সন্ত্রাসমূলক ঘটনার তদন্ত করতে গিয়ে যাতে সাধারণ মানুষ হয়রান না হন, তা নিশ্চিত করতে সরকারের কাছে দাবি জানান বিএসপি নেতা দারা সিং চৌহান। কেন্দ্রীয় সরকারকে 'নিধিরাম সর্দার' (লেম ডাক) বলেছেন জেডিইউ নেতা শরদ যাদব। সরকারের অতিরিক্ত আত্মবিশ্বাসই বারবার এই ধরনের ঘটনার পেচনে অন্যতম কারণ বলে অভিযোগ করেছেন তৃণমূল কংগ্রেসের সুদীপ বন্দ্যোপাধ্যায়। যেখানে পশ্চিমবঙ্গে মমতা বন্দ্যোপাধ্যায় মাওবাদীদের নাশকতা মূলক কাজকর্মকে 'শূন্যে' নামিয়ে এনেছেন বলেও দাবি করেন তিনি। সেখানে কেন্দ্রের অতিরিক্ত আত্মবিশ্বাসই সন্ত্রাসবীদের পরোক্ষে মদত দিচ্ছে বলে অভিযোগ সুদীপের।\nবাইসাইকেল বোমায় সন্ত্রাস ফিরল নিজামের শহরে৷ পাঁচ বছরেরও বেশি সময় পর হায়দরাবাদে ফিরে এল গোকুল চাট, লুম্বিনী পার্ক জোড়া বিস্ফোরণের ভয়াল স্মৃতি৷ বৃহস্পতিবার সন্ধেয় শহরের অন্যতম ব্যস্ত এলাকা দিলসুখনগরে ধারাবাহিক বিস্ফোরণে মারা গিয়েছেন অন্তত ১৬ জন৷ আহত ৭০-এরও বেশি৷ বাড়তে পারে মৃতের সংখ্যা৷ সরকারি ভাবে এদিন রাত পর্যন্ত দু'টি বিস্ফোরণে ১১ জনের মৃত্যুর খবর বলা হলেও, ঘটনাস্থল থেকে বিভিন্ন সংবাদমাধ্যমের রিপোর্ট বলছে, বিস্ফোরণ হয়েছে তিনটি৷ রাতে স্বরাষ্ট্রমন্ত্রী সুশীলকুমার শিন্ডে জানিয়েছেন, সন্ত্রাসবাদীরা নাশকতা চালাতে পারে, এ কথা জানিয়ে দিন দুয়েক আগেই সতর্ক করা হয়েছিল সবক'টি রাজ্যকে৷ তবে কারা এই বিস্ফোরণ ঘটিয়েছে, সে সম্পর্কে তিনি কিছু বলেননি৷ একই ভাবে এই প্রশ্ন এড়িয়ে গিয়েছেন অন্ধ্রপ্রদেশের মুখ্যমন্ত্রী থেকে শুরু করে পুলিশ কমিশনার৷\n২০০৭ সালে গোকুল চাট আর লুম্বিনী পার্ককে বেছে নিয়েছিল সন্ত্রাসীরা৷ সন্ধে ৭.৪৫ এবং ৭.৫০-এ পর পর বিস্ফোরণের শব্দে কেঁপে গিয়েছিল ঐতিহ্যের শহর৷ মৃত্যুর মিছিল নিশ্চিত করতে জঙ্গিরা বেছে নিয়েছিল ব্যস্ততম সময়কেই, ঠিক যেমনটা ঘটানো হয়েছে বৃহস্পতিবার৷ দিলসুখনগরে বিস্ফোরণ দু'টি হয় সন্ধে ৭.০১ এবং ৭.০৬ মিনিটে৷ স্থানীয়রা বলছেন, তৃতীয় বিস্ফোরণের শব্দও তাঁরা পেয়েছেন৷ শুধু সময়ের নিরিখেই নয়, জায়গার বিচারেও ২০০৭ সালের জোড়া বিস্ফোরণের সঙ্গে এই নাশকতার অদ্ভুত মিল৷ এবারেও বেছে নেওয়া হয়েছে শহরের অন্যতম ব্যস্ত এলাকাকেই৷ এবং ঘটনাচক্রে গোকুল চাটের খুব কাছে দিলসুখনগর না-হলেও, খুব একটা দূরেও নয়৷\nপ্রাথমিক ভাবে পুলিশ জানিয়েছে, দু'টি সাইকেলে রাখা ছিল মারণ-বিস্ফোরক৷ প্রথমে মনে করা হয়েছিল, সিলিন্ডার বিস্ফোরণ৷ এবং সেটা খুব স্বাভাবিকও৷ কেননা, সাইবাবা মন্দির, শপিং মল, বড় দোকান, বাস স্ট্যান্ড, সিনেমা হলের পাশাপাশি দিলসুখনগর এলাকায় রয়েছে বেশ কয়েকটি রেস্তোরাঁও৷ কিন্তু ভুল ভাঙতে দেরি হয়নি৷ কোনার্ক-ভেঙ্কাটাদ্রি থিয়েটারের সামনে প্রথম বিস্ফোরণের পরই কান ফাটানো শব্দ ভেসে আসে রাস্তার উল্টো দিকের ডিএসএনআর বাস স্ট্যান্ডের সামনে থেকে৷ রাস্তার দু'দিক থেকে তখন আতঙ্কগ্রস্ত জনতা ঊর্ধ্বশ্বাসে ছুটতে শুরু করেছে ফুটব্রিজের দিকে৷ কেউ আশ্রয় নিলেন দোকানের ভিতরে, কেউ শপিং মলে, কেউ বা সাইবাবা মন্দিরে৷ ত্রস্ত এলাকা ভরে গেল বারুদের গন্ধে৷ ব্যস্ত রাস্তায় পড়ে নিথর দেহের সারি৷ ছয়, আট, দশ, পনেরো...ক্রমেই বাড়তে থাকে মৃতের সংখ্যা৷ হাসপাতালে থরে থরে শোয়ানো নিথর দেহ৷\nঅল্প সময়ের মধ্যেই পুলিশ ঘিরে ফেলে গোটা এলাকা৷ ফাঁকা করে দেওয়া হয় দোকানপাট৷ এমনকী ওই এলাকার মোবাইল পরিষেবার উপরও জারি হয় নিয়ন্ত্রণ৷ দ্রুত ঘটনাস্থলে পৌঁছয় এনআইএ এবং এনএসজি-র দল৷ দিল্লি থেকে রওনা হয় এনআইএ-র বিশেষ টিম, নেতৃত্বে আইজি স্বয়ং৷ রাত সাড়ে আটটা নাগাদ ঘটনাস্থলে পৌঁছন অন্ধ্রের মুখ্যমন্ত্রী কিরণকুমার রেড্ডি৷ ঘটনাস্থল থেকেই তিনি ক্রমাগত যোগাযোগ রেখে চলেন শিন্ডের সঙ্গে৷ তার কয়েক মিনিট আগেই ঘটনাস্থল থেকে উদ্ধার হয় নিষ্ক্রিয় বিস্ফোরক৷ কোনও ভাবে সেটির হাত থেকে রেহাই পেয়েছে দিলসুখনগর৷ ঘটনাস্থলে ছড়িয়ে-ছিটিয়ে পড়ে থাকতে দেখা গিয়েছে একাধিক এলপিজি সিলিন্ডার৷ বিস্ফোরণের তীব্রতা বাড়াতে সেগুলি আগেভাগেই মজুত করা হয়েছিল বলে প্রাথমিক অনুমান পুলিশের৷ যে ভাবে বিস্ফোরণ ঘটানো হয়েছে, তাতে একটি বিষয়ে মোটামুটি নিশ্চিত গোয়েন্দারা, ব্যবহার করা হয়েছে দূর সঞ্চালক যন্ত্র৷ এবং রীতিমতো পরিকল্পনা করেই নিশানা করা হয়েছে দিলসুখনগরকে৷ ঘটনা হল, ২০০৭ সালে জোড়া বিস্ফোরণের সময়ও দিলসুখনগর ফুটব্রিজের সামনে মিলেছিল ব্যাগ ভর্তি জিলেটিন স্টিক৷\nনাশকতার আঁচ আগাম পেয়েছিলেন গোয়েন্দারা৷ সেইমতো রাজ্যগুলিকে সতর্কও করে দিয়েছিল কেন্দ্রীয় স্বরাষ্ট্রমন্ত্রক৷ বিস্ফোরণের পর জরুরি ভিত্তিতে ডাকা কেন্দ্রীয় মন্ত্রিসভার বৈঠকের পর সুশীলকুমার শিন্ডে জানিয়েছেন, 'আমাদের কাছে সম্ভাব্য সন্ত্রাসী হামলার খবর গত দু'দিন ধরেই ছিল৷ কিন্তু সবিস্তার তথ্য ছিল না৷ প্রাপ্ত তথ্যই আমরা বিভিন্ন রাজ্যকে পাঠিয়েছি, সতর্ক করে দিয়েছি৷ এর বেশি এখন আর কিছু বলা সম্ভব নয়৷' প্রধানমন্ত্রী মনমোহন সিংয়ের অফিস থেকে টুইট, 'ঘৃণ্য আক্রমণ৷ দোষীদের নিস্তার নেই৷' শান্তি বজায় রাখার আবেদন জানিয়েছেন প্রধানমন্ত্রী৷ মৃতদের পরিবারপিছু ২ লক্ষ এবং আহতদের ৫০ হাজার টাকা করে ক্ষতিপূরণের ঘোষণা করেছেন তিনি৷\nহায়দরাবাদে ধারাবাহিক বিস্ফোরণে ক্রমশ ঘনীভূত হচ্ছে বিতর্ক। রাত পোহাতেই বদলে গেল স্বরাষ্ট্রমন্ত্রী সুশীল কুমার শিন্ডের বক্তব্য। আজ সকালে শিন্ডে জানান, কেন্দ্র সরকারের কাছে সতর্কতা থাকলেও এতবড় নাশকতার নির্দিষ্ট কোনও তথ্য তাঁরা পাননি। প্রশ্নটা উঠছে, কারণ জাতীয় তদন্তকারী সংস্থা-এনআইএ আগেই হামলার বিষয়ে সতর্ক করে দিয়েছিল কেন্দ্রীয় স্বরাষ্ট্রমন্ত্রককে। গতকালই বিস্ফোরণের পর সুশীল কুমার শিন্ডের দাবি করেছিলেন, সব রাজ্যের মতোই তথ্য পৌঁছে দেওয়া হয়েছিল অন্ধ্র সরকারের কাছেও। যদিও, এমন কোনও সতর্কবার্তা তারা পাননি বলে দাবি করেছিলেন অন্ধ্রের মুখ্যমন্ত্রী কিরণ কুমার রেড্ডি। প্রশ্ন উঠছে, কেন্দ্র-রাজ্যের সমন্বয়ের অভাবেই কি চলে গেল ১৪টি প্রাণ? একটু সতর্ক হলে কি এড়ানো যেত হায়দরাবাদ বিস্ফোরণ?\nপ্রথমে আজমল আমির কসাভ। তারপর আফজল গুরু। আশঙ্কা ছিল এই দুজনের ফাঁসির পর বদলা নিতে দেশের যে কোনও কোণায় আঘাত হানতে পারে সন্ত্রাসবাদীরা। জাতীয় তদন্তকারী সংস্থার কাছ থেকে গত ১৯ তারিখই এসেছিল সতর্কবার্তা। তদন্তে নেমে পুলিস জানতে পেরেছে, বিস্ফোরক হিসেবে আইইডি ব্যবহার করেছে জঙ্গিরা। যা এতটাই শক্তিশালী ছিল যে দু-তিন কিলোমিটার দূর থেকেও বিস্ফোরণের শব্দ শোনা গেছে। বিস্ফোরক রাখা হয়েছিল দুটি সাইকেলে। সাইকেল দুটির মধ্যে ব্যবধান ছিল মাত্র দেড়শ মিটারের। হতাহতের সংখ্যা বাড়ানোর লক্ষ্যেই বেছে নেওয়া হয়েছিল সন্ধের ব্যস্ত সময়টিকে। টার্গেট করা হয়েছিল কোনার্ক থিয়েটার, দিলসুখনগর বাসস্ট্যান্ডের মতো জনবহুল এলাকা।\nইতিমধ্যেই বিস্ফোরণস্থলে গিয়ে নমুনা সংগ্রহ করেছে এনআইএ এবং অন্ধ্রের কাউন্টার টেরর ইউনিট-অক্টোপাস। এনআইএ এবং এনএসজি মিলে খতিয়ে দেখবে ঘটনাস্থলে থাকা সিসিটিভির ফুটেজ। এখনও পর্যন্ত কোনও জঙ্গি সংগঠন হামলার দায় স্বীকার করেনি। তবে বিস্ফোরণের ধরণ দেখে প্রাথমিকভাবে নিষিদ্ধ জঙ্গি সংগঠন ইন্ডিয়ান মুজাহিদিনকেই সন্দেহ করা হচ্ছে।\nপাকিস্তানের জঙ্গি সংগঠনগুলি হামলা চালাতে পারে। কেন্দ্রীয় গোয়েন্দা সংস্থার তরফে এ কথা গতকাল সকালেই জানানো হয়েছিল হায়দরাবাদ পুলিসকে। শুক্রবার স্বরাষ্ট্র মন্ত্রকের তরফে এই কথা জানানো হয়েছে। তা সত্ত্বেও কোনও ব্যবস্থা না নেওয়াতেই ফের রক্তাক্ত হল দেশের মাটি। গতকাল সন্ধেয় ব্যস্ত বাজারে বিস্ফোরণে কেঁপে উঠল হয়দারারবাদ। মৃত ১৬, আহত ১১৯।\nস্বরাষ্ট্র মন্ত্রক সূত্রে জানা গিয়েছে, বৃহস্পতিবার সকালে হায়দারাবাদ, ব্যঙ্গালুরু সহ মোট চারটি শহরে নাশকতার সতর্কবার্তা পাঠানো হয়। একইসঙ্গে, মহারাষ্ট্র ও গুজরাত পুলিসকেও সতর্ক করে দেওয়া হয় বলে এক আধিকারিক জানিয়েছেন। মন্ত্রক আধিকারিকদের মত, ফেব্রুয়ারির ১৯ এবং ২০ তারিখ পাঠানো সতর্কবার্তায় স্পষ্ট করে দেওয়া হয়, ২৬/১১ জঙ্গি আজমল কসাভ ও সংসদ হানার চক্রী আজমল গুরুর ফাঁসির বদলা নিতে পাক জঙ্গি সংগঠনগুলি হামলা চালাতে পারে। এই মর্মে দেশের সবকটি রাজ্য প্রশাসনকে সতর্ক করা হয়।\nকেন্দ্রের তরফে মঙ্গলবার যে বার্তা পাঠানো হয়, তাতে বলা হয় দেশের যে কোনও প্রান্তে লস্কর-এ-তইবা ও জয়-সি-মহম্মদের মতো সংগঠনগুলি নাশকতা চালাতে পারে। বুধবারের পাঠানো সতর্কতায় নিশ্চিত করা হয় যে ইন্ডিয়ান মুজাহিদ্দিন কাসাব ও আজমল গুরুর ফাঁসির বদলা নেওয়ার চেষ্টা চালাচ্ছে।\nগতকাল হায়দরাবাদে ধারাবাহিক বিস্ফোরোণের পর স্বরাষ্ট্রমন্ত্রী সুশীল কুমার শিন্ডে দাবি তোলেন, সম্ভাব্য নাশকতা নিয়ে আগে থেকেই রাজ্যগুলিকে নির্দিষ্ট করে সতর্ক করা হয়েছিল। যদিও, অন্ধ্রপ্রদেশ মুখ্যমন্ত্রী কিরণ কুমার রেড্ডি দাবি তোলেন, কেন্দ্রের পাঠানো সতর্কতা আর পাঁচটা সাধারণ বার্তার মতোই ছিল।\nহায়দরাবাদ ও নয়াদিল্লি: হায়দরাবাদে কেন্দ্রীয় স্বরাষ্ট্রমন্ত্রী সুশীল কুমার শিন্দে৷ বিস্ফোরণস্থল দিলসুখনগর ঘুরে দেখেন তিনি৷ সঙ্গে যান রাজ্যের রাজ্যপাল ইএসএল নরসিংহম, মুখ্যমন্ত্রী কিরণ কুমার রেড্ডি ও রাজ্যের স্বরাষ্ট্রমন্ত্রী সবিতা রেড্ডি৷ এদিন সাতসকালেই হায়দরাবাদ পৌঁছে যান শিন্দে। তারআগে দফায় দফায় বিস্ফোরণ স্থল পরিদর্শন করেন এনআইএ ও এনএসজি-র কম্যান্ডোরা৷ ফরেনসিক রিপোর্ট হাতে পাওয়ার পর ১ কেজি বিস্ফোরক থাকার তথ্য পুলিশের হাতে এসেছে৷ অ্যামোনিয়াম নাইট্রেট বিস্ফোরক হিসেবে ব্যবহার হয়েছিল বলে জানিয়েছে পুলিশ৷ ঘটনাস্থলের সিসিটিভি ফুটেজ ইতিমধ্যে পুলিশের হাতে৷ তবে বিস্ফোরণে কার হাত রয়েছে এখনও স্পষ্ট নয়৷ ইন্ডিয়ান মুজাহিদিনের হাত থাকতে পারে বলে প্রাথমিক ভাবে সন্দেহ করছে পুলিশ৷\nউল্লেখ্য, গতকাল রাতে জোড়া বিস্ফোরণে কেঁপে ওঠে নিজামের শহর। জনবহুল দিলসুখ নগরের বাসস্ট্যান্ডের কাছে এই জোড়া বিস্ফোরণ ঘটে। সাইকেলে বিস্ফোরক রেখে এই বিস্ফোরণ ঘটনানো হয়। ২ সিনেমা হলের সামনে বিস্ফোরণে এখনও পর্যন্ত মৃতের সংখ্যা বেড়ে ১৬ হয়েছে বলে সংবাদসংস্থা পিটিআই সূত্রে খবর। প্রায় ১১৯জন জখম৷ বিস্ফোরণে মালাকপেটের যশোদা হাসপাতাল ও ওসমানিয়া মেডিক্যাল কলেজ ও হাসপাতাল সমেত বিভিন্ন হাসপাতালে ভর্তি জখমরা৷শিন্দে হাসপাতালে গিয়ে জখমদের সঙ্গেও দেখা করেন। আহতদের মধ্যে ৬ জনের অবস্থা আশঙ্কাজনক বলে জানিয়েছেন শিন্দে।এদিকে, বিজেপি আজ বন্ধের ডাক দিয়েছে৷\nঅন্যদিকে, এদিন এই বিস্ফোরণকাণ্ড নিয়ে সংসদের বাজেট অধিবেশন উত্তপ্ত হয়ে ওঠে। বিরোধী সদস্যরা গোয়েন্দা বিভাগের ব্যর্থতা নিয়ে সরব হয়েছেন। হায়দরাবাদ থেকে ফিরে লোকসভা ও রাজ্যসভায় বিবৃতি দেন কেন্দ্রীয় স্বরাষ্ট্রমন্ত্রী৷\nহায়দরাবাদের বিস্ফোরণকে পুলিশ বা গোয়েন্দা বিভাগের ব্যর্থতা বলে মানতে রাজি নন কেন্দ্রীয় স্বরাষ্ট্রমন্ত্রী সুশীলকুমার শিন্দে৷ হায়দরাবাদে তিনি বলেছেন,জঙ্গি হানার যে সতর্কবার্তা দেওয়া হয়েছিল, তা কোনও নির্দিষ্ট জায়গার জন্য নয়, সারা দেশের জন্যই প্রয়োজ্য ছিল৷ হায়দরাবাদে এই নাশকতার ঘটনায় জঙ্গি সংগঠন ইন্ডিয়ান মুজাহিদিনের হাত থাকার সন্দেহ ক্রমশ জোরাল হচ্ছে। এ প্রসঙ্গে কেন্দ্রীয় স্বরাষ্ট্রমন্ত্রী জানিয়েছেন, বিস্ফোরণের তদন্তের ক্ষেত্রে সব সম্ভাবনাই খতিয়ে দেখা হচ্ছে । বিস্ফোরণ সম্পর্কে শিন্দে অবহিত করেছেন অন্ধ্রপ্রদেশ পুলিশের ডিজি।\nসন্ত্রাসবাদী হানায় রক্তাক্ত হায়দরাবাদের জনবহুল ও ব্যস্ত এলাকা দিলসুখনগর৷ কিন্তু এই প্রথম নয়, অতীতেও বার বার জঙ্গি হানায় রক্তে লাল হয়েছে হায়দরাবাদের মাটি৷ নিজামের শহরে ধারাবাহিক বিস্ফোরণে প্রাণ গিয়েছে বহু নিরীহ মানুষের৷ প্রতিটি ক্ষেত্রেই জঙ্গিরা বেছে নিয়েছে শহরের জনবহুল এলাকাকে এবং এমন সময়কে যখন বিস্ফোরণ ঘটালে সবচেয়ে বেশি সংখ্যক মানুষের মৃত্যু হবে৷ প্রতিবারই টার্গেট ছিল ব্যস্ত শহরের জনবহুল এলাকা৷ কখনও সিনেমা হল, ধর্মীয় স্থান, বাস স্ট্যান্ড, কখনও মামুলি ডাস্টবিনে রাখা বোমা ফেটে মর্মান্তিক, ভয়াবহ ঘটনা ঘটেছে৷\n২৫ অগাস্ট, ২০০৭৷ সময় রাত ৭.৪৫ ৷ লুম্বিনী পার্ক অ্যাম্পি থিয়েটারে ভয়াবহ বিস্ফোরণ হল৷ ঘটনার আকস্মিকতা বুঝে ওঠার আগেই ঠিক পাঁচ মিনিটের ব্যবধানে ঠিক পৌনে আটটা নাগাদ লুম্বিনী পার্ক থেকে পাঁচ কিলোমিটার দূরে গোকূল চাট ভাণ্ডার নামে এক রেস্তোরায় দ্বিতীয় বিস্ফোরণ৷ জোড়া বিস্ফোরণে মৃত্যু হয় ৪২জনের৷ আহত শতাধিক৷ বিস্ফোরণের পিছনে হাত ছিল হরকত-উল-জিহাদ জঙ্গি গোষ্ঠীর৷\nএরপর ১৮ মে, ২০০৭৷ দুপুর ১.১৫-য় বিস্ফোরণে কেঁপে ওঠে চার্মিনার সংলগ্ন মেক্কা মসজিদ৷ ১৬জনের মৃত্যু হয়৷ মোবাইলের সাহায্যে ঘটানো হয় বিস্ফোরণ৷ ব্যবহার করা হয়েছিল আরডিএক্স৷ ঘটনায় নাম জড়ায় একাধিক গোষ্ঠীর৷\nহায়দরাবাদ শহরতলির মিঁয়াপুরে ভয়াবহ বিস্ফোরণ হয় ২০১২-র ২৩ ফেব্রুয়ারি৷ ডাস্ট বিনে বোমাটি রাখা ছিল৷ বিস্ফোরণের তীব্রতায় কেঁপে ওঠে গোটা এলাকা৷ আশপাশের বাড়িতে গভীর ফাটল দেখা দেয়৷ বিস্ফোরক হিসেবে ব্যবহার করা হয়েছিল জিলেটিন স্টিক৷\nনয়াদিল্লি: আর্থিক বিকাশের ক্ষেত্রে শ্লথগতি, কর্ম ক্ষেত্রে অনিশ্চয়তা এবং নারী ও শিশুদের সুরক্ষা নিয়ে উদ্বিগ্ন সরকার। সংসদের যৌথ অধিবেশনে তাঁর প্রথম বক্তব্য রাখতে গিয়ে রাষ্ট্রপতি প্রণব মুখোপাধ্যায় বর্তমান সামাজিক ও আর্থিক বৈষম্যের উল্লেখ করে বলেছেন, এক নতুন ভারতের অভ্যূদয় ঘটেছে। যে ভারত চায় আরও বেশি সুযোগ, উন্নত পরিকাঠামো এবং যথার্থ নিরাপত্তা ব্যবস্থা। নতুন এই ভারতের চালিকা শক্তি হিসেবে যুব সম্প্রদায়ের মনোভাবের প্রশংসা করেছেন রাষ্ট্রপতি। তিনি বলেছেন, এই তরুণরা আমাদের জাতীয় সম্পদ। তাঁরা আত্মবিশ্বাসী এবং সাহসী। তাঁদের আবেগ, উত্সাহ ও উদ্যোগ দেশকে এক নতুন উত্তরণের পথে নিয়ে যাবে বলেও প্রত্যয় ব্যক্ত করেছেন তিনি।\nএই ধরনের আকাঙ্খার মধ্যেই আর্থিক ক্ষেত্রে অধোগতি, কর্মের ক্ষেত্রে অনিশ্চয়তা ও কর্মসংস্থানের সম্ভাবনার মতো সমস্যাগুলির সঙ্গে সরকারকে যুঝতে হচ্ছে উল্লেখ করে রাষ্ট্রপতি বলেছেন, মানুষ এখন নারী ও শিশুদের সুরক্ষা নিয়ে উদ্বিগ্ন। দেশে নারী নিগ্রহের ঘটনায় উদ্বিগ্ন সরকার এধরনের অপরাধ মোকাবিলায় কড়া অর্ডিন্যান্স এনেছে বলেও উল্লেখ করেছেন তিনি৷\nরাষ্ট্রপতি বলেছেন, বিচারপতি জে এস ভার্মা কমিটির সুপারিশ পর্যালোচনার পর কেন্দ্র মহিলাদের বিরুদ্ধে নৃশংশ অত্যাচার চালানোয় দোষীদের কঠোর শাস্তি প্রদানের জন্য ফৌজদারি আইনের সংশোধন করে কঠোর অর্ডিন্যান্স জারি করেছে।উল্লেখ্য, গত ডিসেম্বরে রাজধানীতে এক ছাত্রীকে ধর্ষণ ও পরে তার মৃত্য নিয়ে উত্তাল হয়েছিল দেশ। এরই পরিপ্রেক্ষিতে রাষ্ট্রপতির এদিনের বক্তব্য খুবই তাত্পর্যপূর্ণ।\nরাষ্ট্রপতি নারীদের সুরক্ষা ও নিরাপত্তা নিশ্চিত করার লক্ষ্যে সরকারের একাধিক প্রশাসনিক ব্যবস্থা গ্রহনের প্রসঙ্গটিও উল্লেখ করেছেন। তিনি বলেছেন, হিংসার শিকার মহিলাদের প্রয়োজনীয় সব ধরনের সাহায্য দেওয়ার জন্য দ্য ন্যাশনাল মিশন ফর এমপাওয়ারমেন্ট অফ উইমেন পরীক্ষামূলকভাবে দেশের ১০০ টি হাসপাতালে ওয়ান স্টপ ক্রাইসিস সেন্টার প্রকল্প গড়ে তুলবে। নারী ও শিশুদের নিরাপত্তার জন্য সরকারের ইতিমধ্যেই কঠোর আইন প্রবর্তন করেছে বলেও উল্লেখ করেছেন তিনি।কর্মক্ষেত্রে মহিলাদের যৌন হয়রানি ঠেকাতে গতবছর লোকসভায় একটি আইন পাশ হয়েছে বলেও উল্লেখ করেছেন তিনি।\nTuesday, 19 February 2013 16:40\nনয়াদিল্লি: কেন্দ্রীয় স্বরাষ্ট্রমন্ত্রী সুশীলকুমার শিন্ডেকে সংসদের আসন্ন বাজেট অধিবেশনে আক্রমণের নিশানা করার সিদ্ধান্ত নিল বিজেপি। শিন্ডের বিরুদ্ধে প্রধান বিরোধী দলের অভিযোগ, তাদের এবং সংঘ পরিবারকে হিন্দু সন্ত্রাসের সঙ্গে জড়িয়েছেন তিনি। বিজেপি ও আর এস এস দেশে গেরুয়া সন্ত্রাসের ভিত্তি তৈরি করছে, শিন্ডের এই মন্তব্যে ক্ষুব্ধ সুষমা স্বরাজ, অরুণ জেটলিরা জানিয়েছেন, এজন্য তিনি ক্ষমা না চাওয়া পর্যন্ত সংসদে বিক্ষোভ-প্রতিবাদ চালিয়ে যাবেন তাঁরা।তবে এ ব্যাপার সংসদের কোনও কক্ষেই মুলতুবি আনার জন্য চাপাচাপি করবে না বিজেপি। মঙ্গলবার লালকৃষ্ণ আদবানির পৌরোহিত্যে বিজেপি সংসদীয় দলের কর্মসমিতি সংসদের আসন্ন বাজেট অধিবেশনের কৌশল নির্ধারণে আলোচনায় বসে। বিজেপি মুখপাত্র রবিশংকর প্রসাদ বলেছেন, কাল বিরোধী জোট এনডিএ-র ফ্লোর নেতারা নিজেদের মধ্যে কথা বলে যাবতীয় পরিকল্পনায় চূড়ান্ত রূপ দেবেন।ঠিক হয়েছে, কাল শিন্ডের বিরুদ্ধে যন্তর মন্তর থেকে প্রতিবাদ মিছিল বের করবে বিজেপি। সূত্রের খবর, লোকসভার বিরোধী নেত্রী সুষমা স্বরাজ বৈঠকে প্রস্তাব দেন, মিছিল করে শিন্ডের সরকারি বাসভবনেই যাওয়া হোক।রবিশংকর বলেন, শিন্ডের মন্তব্যকে বিজেপি খুবই গুরুত্ব দিয়ে দেখছে আমাদের দাবি, উনি ক্ষমা চান।এ ব্যাপারে কীভাবে আমরা সংসদে প্রতিবাদের পথে এগোব, সেটা কৌশলের প্রশ্ন যা প্রকাশ্যে বলব না। মনে রাখতে হবে, শিন্ডে স্রেফ স্বরাষ্ট্রমন্ত্রীই নন, লোকসভার নেতাও।রাজনৈতিক মহলের ধারণা, শিন্ডের ক্ষমা চাওয়ার দাবির ইস্যুতে এনডিএ-র বাকি সব শরিককেও পাশে পেয়ে যাবে বিজেপি।ফলে সরকার চাপে পড়তে পারে আর শরিকরা বিজেপির পাশে থেকে শক্তি বাড়ালে সংসদ বিনা বাধায় চলা কঠিন হয়ে পড়বে, গুরুত্বপূর্ণ বিলগুলির অনুমোদনও বাধার মুখে পড়বে।\nউল্লেখ্য সন্ত্রাসবাদ ইস্যুতে তাদের কটাক্ষ করায় এর আগে পি চিদম্বরমকেও সংসদের গোটা একটা অধিবেশন বয়কট করেছিল বিজেপি।


সীমান্তের পথিক - গল্প বলি | Golpo Boli\nYou are here: Home ভালবাসা সীমান্তের পথিক\n> কিরে বুড়ি, কি করিস? (মিমের পাশে বসতে বসতে বললাম)\n> দেখ রিয়াদ, একদম আমায় বুড়ি বলে ডাকবি না (মিম)\nমিম উঠে হনহন করে চলে গেল ৷ কিছুক্ষণ বসে বসে পুকুরে ঢিল ছুড়লাম ৷ ভাবছিলাম মিম আবার ফিরে আসবে, কিন্তু আসলো না ৷ ফোনটা হাতে নিয়ে অনেকগুলো “ভালবাসি” লিখে ওকে পাঠিয়ে দিয়ে উঠে বাড়ির পথে হাটা শুরু করলাম ৷\nমেয়েটা এমন কেন? যতবারই ভালবাসার কথা বলতে যাই ফাজলামি করে এড়িয়ে যায় ৷ কিন্তু মনের মধ্যে ভালবাসাটা পুষে রাখাও অনেক কষ্টকর ৷ গৃহহীন পথিকের মত পাক খেতে থাকে ৷ নিজেও দু-দন্ড শান্ত হয়ে বসেনা, আমায়ও বসতে দেয়না ৷ দিন শেষের নীড়হারা পাখিটার মত ছটফট করতে থাকে, নীড়েই তার শান্তি ৷ সে নীড় যে মিম, সেটাই তাকে বোঝাতে পারিনি হয়তো ৷ কিন্তু যত দিন যায় আকুলতা বাড়তেই থাকে ৷ গভীর সাগরে ডুবতে থাকা মানুষটাও বাঁচার স্বপ্ন দেখে, তাইতো দু-হাতে জলের সাথে সংগ্রাম করে শেষ নিঃশ্বাস পর্যন্ত ৷ আমিও একবার শেষ চেষ্টা করতে চাই ৷ মিমকে ফোন দিয়ে পার্কে দেখা করতে বললাম…\n৩০ মিনিট ধরে পার্কের বেঞ্চটায় বসে আছি ৷ মিমের আসার নামই নাই ৷ বিরক্তি লাগছে, সা রাগও হচ্ছে ৷ মিম অনেকটা বদলে গেছে বুঝতে পারছি, আমার গুরুত্বটা কমে এসেছে ৷ ওর কথা আর কাজেই সেটা বুঝতে পারি একটু একটু ৷ আরও ১০ মিনিট পরে আসলো ৷\n> কিরে, হটাৎ জরুরি তলব? (মিম)\nবলে মিমের হাতটা ধরলাম ৷ মিম আলতো করে ছাড়িয়ে নিলো ৷ ওর মুখের দিকে তাকালাম ৷ চোখদুটো ছলছল করছে, পলক পড়লেই কেঁদে দেবে ৷ মিম মুখটা ঘুরিয়ে চোখ মুছে নিলো ৷\nআমি আবার ওর হাতটা ধরলাম, এবারও মিম ছাড়িয়ে নিল ৷ আমি জিজ্ঞাসু দৃষ্টিতে তাকালাম ৷ মিম না সুচক মাথা নাড়লো ৷ আমি বললাম,\nমিম চোখ মুছে নিজেকে স্বাভাবিক করে একটু কঠিনভাবেই বলল,\nমিম উঠে দাড়াতেই আমি ওর হাতটা ধরে বললাম,\nআমার মাথায় যেন ভুত চাপলো ৷ এক ঝটকায় মিমকে বুকে টেনে নিলাম ৷ মিমও যেন কিছুক্ষণের জন্য পাথরের মত নিশ্চল হয়ে গেল ৷ তারপর এক ধাক্কায় নিজেকে ছাড়িয়ে নিয়ে সাথে সাথে আমার গালে সজোরে একটা চড় দিয়ে চোখ মুছতে মুছতে চলে গেল ৷ ক্ষনিকের জন্য আমিও যেন স্তব্ধ হয়ে দাড়িয়ে রইলাম ৷ সম্বিত ফিরে পেয়ে মিমের যাওয়ার পথের দিকে তাকালাম ৷ কেমন যেন ঝাপসা লাগছে, চোখটা যেন কেমন জালা করছে ৷ না, ছেলেদের কাঁন্না শোভা পায়না ৷ প্রাণপনে চেষ্টা করছি চোখের জল আটকানোর…\nএতদিন ভাবতাম মিমও হয়তো আমায় ভালবাসে ৷ কিন্তু কয়েক মুহুর্তেই সব এলোমেলো হয়ে গেল, সব ধারণা মুহুর্তেই যেন শতশত যুক্তিতে ভুল প্রমাণিত হলো ৷ জানি মিমের সাথে সম্পর্কটা আর মত থাকবে না ৷ মধ্যে অজানা কোন দেয়াল হটাৎ মাথা তুলে দাড়িয়ে যাবে ৷ তাই নিজেকেই ওর জীবন থেকে সরিয়ে নেওয়াই ভাল হবে ৷ হয়তো কিছুদিন মিস করবে, কিন্তু সময়ে সব ঠিক হয়ে যাবে ৷ এখন আমি এখানে থাকলে ওর ভালবাসার বাধা হয়ে থাকবো, যা আমি কখনই চাই না ৷ তাই সেদিন রাতেই গ্রামের বাড়ির উদ্দেশ্য রওনা দিলাম ৷\nএক মাসের বেশি হতে চলল গ্রামের বাড়িতে আসছি ৷ এর মধ্যে একবারও কথা হয়নি মিমের সাথে ৷ যোগাযোগ করার সব মাধ্যমও নষ্ট করে দিয়েছি ৷ তবু মাঝেমাঝে খুব ইচ্ছা হয় ওর হাসিমুখটা দেখতে ৷ হাসলে টোল পড়ে মেয়েটার ৷ অপলক তাকিয়ে থাকতে ইচ্ছা করে ওর টোলটার দিকে ৷ কিন্তু সে অধিকার হারিয়েছি ৷ না, হারিয়েছি বললে ভুল হয় ৷ যা পাইনি কখনো, তা হারাবো কি করে?\nআমার জীবনের গল্পটা এভাবেই শেষ হলেও পারতো ৷ নিজেকে অনেকটা সামলেও নিয়েছি ৷ কিন্তু আবার সবকিছু এলোমেলো করে দিল মিমের একটা চিঠি ৷ সেদিন নদীর পাড়ে বসেছিলাম, ছোট বন এসে বলল,\nতোর হাতটা ধরতে ইচ্ছা করছে খুব ৷ লিখতেও কষ্ট হচ্ছে অনেক ৷ হাতটায় খুব ব্যথা ৷ তোকে আঘাত করার শাস্তি দিয়েছি ৷ কিন্তু তা না করলে যে তুই আমায় ছাড়া চলতে শিখতিস না ৷ পারলে ক্ষমা করে দিস, আর একটু ভালবাসা রাখিস আমার জন্য ৷ দেখিস, পরের জন্মে অনেক সময় নিয়ে আসবো তোকে ভালবাসার জন্য ৷ কাঁদবিনা একদম, আমি কিন্তু দেখবো আকাশ থেকে ৷ ভাল থাকিস…\n…………..ইতি তোর বুড়ি\nঝাপসা দৃষ্টিতে হাটা শুরু করলাম নদীর পাড় ধরে ৷ চারপাশের অন্ধকারটাও ক্রমশ গভীর হয়ে আসছে ৷ সেই অন্ধকারের বুক চিরে মেঠো পথটা ধরে হাটছি আমি ৷ জানিনা এ পথের শেষ কোথায় ৷ হয়তো এই পথের শেষে দাড়িয়ে আছে মিম, আমার বুড়ি ৷ দাড়িয়ে আছে তার ভালবাসা নিয়ে, অধীর অপেক্ষায়…


মাউশি সচিবের হুঁশিয়ারি\nপ্রকাশ : ১৪ জানুয়ারি ২০২০, ১৫:২৪\nমাউশি অধিদপ্তর সম্পর্কে নিজের নেতিবাচক ধারণার কথা জানিয়ে সচিব হুঁশিয়ারি দিয়ে বলেন, বদনাম নিয়ে এখানে ঢুকেছি। যাবার আগে আমি পজেটিভ ফিডব্যাক চাই। আমার আত্মীয়-স্বজনরা বলবেন যে শিক্ষা ভবন বদলে গেছে। শিক্ষা প্রতিষ্ঠানগুলোতে মুজিববর্ষে অন্তত একটি সেবার মান বাড়ানো বা নতুন সেবা চালু করার আহবান জানান গত ১ জানুয়ারি সচিব পদে যোগদান করা সৎ ও চৌকস কর্মকর্তা।\nসোমবার ঢাকা টিচার্স ট্রেনিং কলেজ অডিটোরিয়ামে ই-নথি বিষয়ক প্রশিক্ষণ কোর্সের উদ্বোধনী অনুষ্ঠানে তিনি একথা বলেন। অনুষ্ঠানে শিক্ষামন্ত্রী ডা. দীপু মনি প্রধান অতিথি এবং শিক্ষা উপমন্ত্রী মহিবুল হাসান চৌধুরী বিশেষ অতিথি ছিলেন। অনুষ্ঠানে সভাপতিত্ব করেন মাউশি মহাপরিচালক ড. সৈয়দ মো. গোলাম ফারুক। সারাদেশের ১২০টি সরকারি কলেজের অধ্যক্ষ, উপাধ্যক্ষ, আইসিটি শিক্ষক ও কর্মকর্তারা সেখানে উপস্থিত ছিলেন।


5 Interesting Shows To Look Forward To On Indian TV\nছোটপর্দা মাতাতে তৈরি এই পাঁচ নয়া ধারাবাহিক\nPublished by: Sangbad Pratidin Digital | Posted: September 15, 2016 6:56 pm| Updated: July 13, 2018 3:35 pm\nসংবাদ প্রতিদিন ডিজিটাল ডেস্ক: ছোটপর্দার চরিত্র কি দেখতে দেখতে বদলে গেল?\nভারতীয় ধারাবাহিকগুলোর দিকে তাকিয়ে সেই কথায় সায় দিতেই হচ্ছে। রহস্যে, রোমাঞ্চে, যৌনতায়, নাটকে ছোটপর্দার ধারাবাহিক হালফিলে দর্শককে টিভির সঙ্গে প্রায় জুড়ে দেওয়ার ক্ষমতা ধরে। সেই সব উপাদান নিয়েই এবার ভারতীয় ছোট পর্দা মাতাতে তৈরি পাঁচ নয়া ধারাবাহিক।\n• ‘বেহদ’ প্রেমের গপ্পো:\nজেনিফার উইনজেট এবং কুশল টন্ডন\nকোনও কিছুই অতিরিক্ত পরিমাণে ভাল নয়। সেই কথাই ধারাবাহিকের গল্পে তুলে ধরবে ‘বেহদ’। ধারাবাহিকে দেখা যাবে সম্পর্ক নিয়ে পাগলপারা এক মেয়েকে! যে প্রেমে ব্যর্থতার কথা শুনলে মানুষকে খুন করতে পর্যন্ত দ্বিধা করে না। ধারাবাহিকের এই চরিত্রে অভিনয় করছেন জেনিফার উইনজেট। তাঁর প্রেমিকের চরিত্রে ধারাবাহিকে অভিনয় করবেন কুশল টন্ডন। সোনি টিভিতে অক্টোবর মাস থেকে দেখানো হবে ধারাবাহিকটি। তার আগে নিচের ভিডিওয় দেখে নিতে পারেন ধারাবাহিকের কয়েক ঝলক!\n• রাধে রাধে:\nবিতর্ক যে মানুষের বিখ্যাত হওয়ার অন্যতম উপাদান- সে কথা এই যুগে দাঁড়িয়ে অস্বীকার করে লাভ নেই! ‘দেবাংশী’ ধারাবাহিকেও উঠে এসেছে বাস্তবের এক বিখ্যাত বিতর্কিত চরিত্র। জোর গুজব, ধারাবাহিকটি তৈরি হয়েছে বিতর্কিত লাস্যময়ী ধর্মসাধিকা রাধে মায়ের জীবন নিয়ে। রাধে মায়ের চরিত্রে ধারাবাহিকটিতে অভিনয় করছেন করুণা পাণ্ডে। অক্টোবর থেকে কালার্স টিভি-তে দেখা যাবে দেবাংশী।\n• পরদেশে প্রেমের বশে:\nসুভাষ ঘাইয়ের ‘পরদেশ’ ছবিটির কথা মনে আছে নিশ্চয়ই? সেই ছবি এবার ধারাবাহিক হয়ে ফিরছে স্টার প্লাসের পর্দায়। অক্টোবর মাস থেকেই! ধারাবাহিকটির নাম রাখা হয়েছে ‘পরদেশ মে হ্যায় মেরা দিল’। ধারাবাহিকে মহিমা চৌধুরির চরিত্রে দেখা যাবে দৃষ্টি ধামিকে। অন্য দিকে, শাহরুখ খান এবং অপূর্ব অগ্নিহোত্রী অভিনীত চরিত্রদুটিতে ধারাবাহিকে অভিনয় করছেন অর্জুন বিজলানি এবং শালীন মালহোত্রা। সোম থেকে শুক্র রাত সাড়ে আটটায় দেখা যাবে ‘পরদেশ মে হ্যায় মেরা দিল’।\nFirst look of #DrashtiDhami with #ShaleenMalhotra in her new show #PardesMaiHaiMeraDil pic.twitter.com/63qK8l9ePc\n— DrashtiDhami Fanclub (@DrashtiDhami_DD) 11 August 2016\n• সম্পর্কের সংঘর্ষ:\nজনপ্রিয় ছায়াছবিকে ধারাবাহিকে রূপান্তর কি ছোটপর্দার নয়া ট্রেন্ড? হয়তো তাই! দেখা যাচ্ছে, অক্টোবরে বলিউডের আরও একটি ছবি ফিরছে ধারাবাহিক হয়ে। রানি মুখোপাধ্যায়, সলমন খান, প্রীতি জিন্টার ‘চোরি চোরি চুপকে চুপকে’ এবার সংঘর্ষ নামে দেখানো হবে কালার্স টিভিতে। রাত ১০টায়। ধারাবাহিকে রানি মুখোপাধ্যায়ের চরিত্রে অভিনয় করছেন সঞ্জিদা শেখ। সলমন খানের অভিনীত চরিত্রটিতে দেখা যাবে সিদ্ধার্থ শুক্লাকে। তবে প্রীতি জিন্টার চরিত্রটি কে করবেন, তা এখনও পর্যন্ত জানা যায়নি।\n• প্রেমের বাঁধনে:\nঅনেকেই বলে থাকেন, সম্পর্ক না কি কখনই শেষ হয় না! সেই গল্পই এবার বলবে সোনি টিভির নয়া ধারাবাহিক ‘বাঁধে এক ডোরি সে’। ধারাবাহিকে দেখা যাবে এক জুটির কথা যারা ছোটবেলা থেকেই ভালবেসে এসেছে পরস্পরকে। কিন্তু নিয়তির পরিহাসে তাদের বিয়ে হয় না। তার পর? সম্পর্কের কোন খাতে ধরা দেবে এদের প্রেম? সে কথা জানা যাবে অক্টোবর থেকেই! তবে কখন দেখানো হবে এই ধারাবাহিক, তা এখনও পর্যন্ত জানা যায়নি। ধারাবাহিকের মুখ্য চরিত্রে অভিনয় করবেন বেনাফ দাদাচানজি এবং আইজাজ খান।\nএই পাঁচ ধারাবাহিক নিয়ে ছোটপর্দা মাতাতে তৈরি প্রযোজক, পরিচালক, অভিনেতারা সবাই! আপনি তৈরি তো?


এক আকাশে দুই চাঁদ!\nHome ভিন্ন খবর এক আকাশে দুই চাঁদ!\nএকই আকাশে দুটি চাঁদ! কথাটা শুনে এখন আর কেউই অবাক হবেন না জানি। সোস্যাল নেটওয়ার্কের দৌলতে এখন এই খবরটি অ-নে-ক পুরনো। কেউ কেউ বিশ্বাস করেছেন, কেউ কেউ আবার করেননি। তবে কথায় আছে, যা রটে, তার কিছু তো বটেই। সত্যি সত্যিই রাতের কুচকুচে কালো আকাশে দুটি জ্বলজ্বলে চাঁদ দেখা যাব আজই!\nসত্যি সত্যি কি এই মহাজাগতিক ঘটনা ঘটবে।\nজ্যোতির্বিজ্ঞানীদের কথায়, এই ঘটনা সম্ভব হবে আজ। মানে ২৭ অগস্ট, বুধবার। রাত ১২টার সময়। শেষ এই দৃশ্য দেখা গিয়েছিল নিয়ানডার্থান সভ্যতার সময়ে।\nতবে আকাশে যে দুটি চাঁদের কথা বলা হয়েছে, তা একেবারেই মিথ্যা রটনা বলে উল্লেখ করেছেন গবেষকরা। সোস্যাল মিডিয়ায় রটেছে, মঙ্গলগ্রহ পৃথিবীর এতটাই কাছে চলে আসবে যে তাকে চাঁদের মতো লাগবে। পৃথিবীর আকাশে দুটি চাঁদ শোভা পাচ্ছে, এমন ছবিও ভাইরাল হয়ে গিয়েছে।\nআসলে,মঙ্গল পৃথিবীর যত কাছেই আসুক না কেন, তাকে কোনো ভাবেই চাঁদের মতো দেখাবে না। দাবি করেছেন জ্যোতির্বিজ্ঞানীরা। কারণ, বুধবার পূর্ণিমা নয়। ফলে চাঁদের মতো অত বড় মঙ্গল দেখা যাবে না। বরং আকাশে জ্বলন্ত রক্ত বিন্দুর মতো লাগবে মঙ্গলকে। আরও একটা কারণ রয়েছে। তা হল, পৃথিবী থেকে চাঁদের যে দুরত্ব, তার থেকে অনেক বেশি দুরত্বে অবস্থান করে মঙ্গল। অন্যদিকে চাঁদের আলো পৃথিবীতে আসতে সময় লাগে মাত্র ১ সেকেন্ড। আর মঙ্গলের প্রতিফলিত আলো আসতে সময় লাগে প্রায় ২০ মিনিট।\nউল্লেখ্য, প্রতি ৬০ হাজার বছরে নাকি এই মহাজাগতিক ঘটনা হয়। তবে ১১ বছর আগে, অর্থাৎ ২০০৩ সালে ২৭ আগস্টে পৃথিবীর খুব কাছে চলে আসে মঙ্গল। ২০১৩ সালে পৃথিবীর খুব কাছে এসেছিল গত এপ্রিল মাসে।– ওয়েবসাইট।\nPrevious articleপল্লী বিদ্যুৎ সমিতির সাধারণ কর্মচারীরা সুবিধা বঞ্চিত\nNext articleপ্রিন্সেসের নতুন সংসার


বিশ্বকাপ ট্রফি বাংলাদেশ সফরে আসছে কাল | বিডি৩৬০নিউজ\nস্পোর্টস ডেস্ক | আপডেট: ০১:১২ পিএম, ১৬ অক্টোবর ২০১৮\nআগামী বছরের মে মাসে ইংল্যান্ডে বসছে বিশ্ব ক্রিকেটের সবচেয়ে বড় এই আসর। যে আসরে একটি ট্রফির জন্য লড়বে সেরা ১০টি দল। সেই ট্রফিটি এবার আসছে বাংলাদেশে।\nআগামীকাল (১৭ অক্টোবর বুধবার) ঢাকায় পৌঁছার পর সকাল ১১টা থেকে ১২টায় শেরে বাংলা স্টেডিয়ামস্থ বিসিবি একাডেমির সামনে রাখা হবে ট্রফিটি। রটি মূলতঃ জাতীয় দলের ক্রিকেটারদের জন্যই বিসিবি একাডেমির সামনে প্রদর্শিত হবে। যেহেতু জিম্বাবুয়ে সিরিজের জন্য মিরপুর স্টেডিয়ামেই অনুশীলন চলছে মাশরাফিদের, তাই তারা ট্রফিটির কাছাকাছিই থাকবেন। তবে স্বচক্ষে এই ট্রফিটি দেখার সুযোগ পাবেন সাধারণ ক্রিকেটপ্রেমীরাও। ঢাকা, সিলেট আর চট্টগ্রাম-এই তিন শহরেই যাচ্ছে বিশ্বকাপ ট্রফিটি।\nপ্রসঙ্গত, প্রতিটি বিশ্বকাপের আগেই বিভিন্ন দেশে ট্রফি ভ্রমণ করে থাকে। তারই অংশ হিসাবে আইসিসি বিশ্বকাপের আগামী আসরের ট্রফিটি আগামীকাল বাংলাদেশে আসবে।\nআরো পড়ুন>>> মনোবিদের ক্লাস করতে হচ্ছে মাশরাফিদের : কিন্তু কেন?\nবাংলাদেশ-ভারত প্রথম টি-২০ ম্যাচে জঙ্গি হামলা হতে পারে! এমনই এক হুমকিমূলক চিঠি পেয়েছে ভারতের সন্ত্রাস-তদন্ত সংস্থা, ন্যাশনাল ইনভেস্টিগেশন এজেন্সি (এনআইএ)।\tবিস্তারিত পড়ুন


West Bengal Election 2021: বাংলার রণকৌশল সাজাতে এই সপ্তাহেই বৈঠকে মোদী-শাহ - modi-shah will meet this week to sort out bengal's tactics | Eisamay\nmodi-shah will meet this week to sort out bengal's tactics\nবাংলার রণকৌশল সাজাতে এই সপ্তাহেই বৈঠকে মোদী-শাহ\nDiptarani Das | Ei Samay | Updated: 22 Dec 2020, 10:55:00 AM\nবাংলা জয়ের লক্ষ্যে কোন কোন তারকা প্রচারককে কাজে লাগানো হবে, তার তালিকাও তৈরি করা হতে পারে ওই বৈঠকে৷ ৷ বাংলার সফরসূচি নিয়ে প্রধানমন্ত্রী নিজে কী ভাবছেন, বৈঠকে তা তাঁর কাছেই জেনে নিতে পারেন দলের শীর্ষ নেতৃত্ব৷ পাশাপাশি, তৈরি করা হতে পারে বাকি হেভিওয়েট বিজেপি নেতাদের রাজ্য সফরের সূচিও৷\nএই সপ্তাহেই বৈঠকে মোদী-শাহ\nএই সময়, নয়াদিল্লি: বিধানসভার মহারণে বাংলা-বিজয়ের লক্ষ্যে চলতি সপ্তাহেই বিশেষ পর্যালোচনা বৈঠকে বসতে পারেন বিজেপির কেন্দ্রীয় নেতৃত্ব। বৈঠকে উপস্থিত থাকতে পারেন প্রধানমন্ত্রী নরেন্দ্র মোদী স্বয়ং৷ থাকবেন কেন্দ্রীয় স্বরাষ্ট্রমন্ত্রী অমিত শাহ, বিজেপির সর্বভারতীয় সভাপতি জগৎপ্রকাশ নাড্ডারা, যাঁরা দু'জনেই সদ্য বাংলা ঘুরে গিয়ে রিপোর্টে দেবেন মোদীকে। পশ্চিমবঙ্গে ভোটের চূড়ান্ত রণকৌশল সাজানোর ক্ষেত্রে অত্যন্ত গুরুত্বপূর্ণ হতে পারে এই বৈঠক।\nজানুয়ারি থেকেই বাংলার বিধানসভা নির্বাচনের প্রচারে দফায় দফায় রাজ্যে আসার কথা রয়েছে প্রধানমন্ত্রীর৷ কী ভাবে লোক আনা হবে নরেন্দ্র মোদীর জনসভাগুলিতে, রাজ্যের কোন কোন এলাকায় প্রধানমন্ত্রীকে দিয়ে সভা করালে সব থেকে বেশি লাভবান হতে পারে দল, তা নিয়ে বেশ কিছু দিন ধরেই বিজেপির অন্দরে আলোচনা চলছে৷ এই নির্বাচনের গুরুত্ব মাথায় রেখে দ্রুততার সঙ্গেই যে প্রধানমন্ত্রীর সফরসূচি প্রণয়ন করা প্রয়োজন, তা জানেন বিজেপির প্রথম সারির নেতারা৷ বাংলার সফরসূচি নিয়ে প্রধানমন্ত্রী নিজে কী ভাবছেন, বৈঠকে তা তাঁর কাছেই জেনে নিতে পারেন দলের শীর্ষ নেতৃত্ব৷ পাশাপাশি, তৈরি করা হতে পারে বাকি হেভিওয়েট বিজেপি নেতাদের রাজ্য সফরের সূচিও৷\nবাংলা জয়ের লক্ষ্যে কোন কোন তারকা প্রচারককে কাজে লাগানো হবে, তার তালিকাও তৈরি করা হতে পারে ওই বৈঠকে৷ দলীয় সূত্রের দাবি, বাংলার জনসাধারণের সাংস্কৃতিক চেতনা ও মননের কথা মাথায় রেখেই তারকা প্রচারকদের তালিকায় রাখা হতে পারে বড়সড় চমক৷ বিভিন্ন বিজেপি শাসিত রাজ্যের মুখ্যমন্ত্রী, বাংলা জানা দলের জনপ্রিয় সাংসদ, কেন্দ্রীয় নেতাদের উড়িয়ে পশ্চিমবঙ্গ সফরে পাঠানোর পাশাপাশি গেরুয়া শিবিরের স্নেহধন্য বলিউড তারকাদের কয়েকজনকে উড়িয়ে নিয়ে গিয়ে বাংলার ভোটযুদ্ধে সামিল করা যায় কি না, সেই সম্ভাবনাও খতিয়ে দেখবেন বিজেপির কেন্দ্রীয় নেতৃত্ব৷\nবাংলার মহাযুদ্ধে দলীয় রণকৌশল তৈরিতে প্রধানমন্ত্রী নরেন্দ্র মোদীর ভূমিকা কতখানি গুরুত্বপূর্ণ হবে, তার আভাস পাওয়া গিয়েছে বিজেপির এক কেন্দ্রীয় নেতার কথায়৷ তিনি বলছেন, 'যে কোনও বড় নির্বাচনের প্রাক্কালে প্রধানমন্ত্রী দলের পর্যালোচনা বৈঠকে যোগ দিয়ে থাকেন, এই ঘটনা নতুন নয়৷ প্রধানমন্ত্রীর দেওয়া পরামর্শেই চলে দল, তৈরি হয় ভোটযুদ্ধের রণনীতি৷ তবে অন্যান্য রাজ্যের বিধানসভা নির্বাচনের সঙ্গে বাংলার বিধানসভা নির্বাচনের প্রকৃতিগত ফারাক রয়েছে৷ সেই মর্মেই দলের কাছে অত্যন্ত গুরুত্বপূর্ণ হল প্রধানমন্ত্রীর বিচক্ষণ পরামর্শ ও দিশানির্দেশ৷ '\nবৈঠকে খতিয়ে দেখা হবে...\nবাংলার সামগ্রিক রাজনৈতিক পরিস্থিতি কেমন?\nতৃণমূলকে সরিয়ে বিজেপির ক্ষমতা দখলের সম্ভাবনা কতটা?\nএকের পর এক হেভিওয়েট কেন্দ্রীয় নেতার বাংলা সফরে প্রভাব কতটা?\nরাজ্যের কোন কোন অঞ্চলে দলের প্রভাব বাড়াতে হবে?\nকোন সমীকরণ নেওয়া হলে প্রতিপক্ষকে আরও বেশি চেপে ধরা সম্ভব হবে?\nকোন কোন তারকা ভোটের প্রচারে নামবেন?\nভারতে নতুন কোভিডের স্ট্রেন এখনও পাওয়া যায়নি, বিশেষজ্ঞদের আশ্বাস পরের খবর\nবিজেপি নরেন্দ্র মোদী অমিত শাহ West Bengal Election 2021 West bengal Narendra Modi BJP amit shah\nWeb Title : modi-shah will meet this week to sort out bengal's tactics


বিখ্যাত গায়ক জর্জ হ্যারিসনের প্রয়াণ\nআপডেট: ২০১৯-১১-২৯ ১২:২৩:৪২ এএম\nগায়ক জর্জ হ্যারিসন। ফাইল ফটো\n২৯ নভেম্বর ২০১৯ শুক্রবার। ১৪ অগ্রহায়ণ ১৪২৬ বঙ্গাব্দ। এক নজরে দেখে নিন ইতিহাসের এই দিনে ঘটে যাওয়া উল্লেখযোগ্য ঘটনা, বিশিষ্টজনের জন্ম-মৃত্যুদিনসহ গুরুত্বপূর্ণ আরও কিছু বিষয়।\n১৫৯৬- রাজা দ্বিতীয় ফিলিপ (মাসেডনের রাজা) সেদেশের মুদ্রা অবমূল্যায়িত করেন।\n১৭৭৫- স্যার জেমস জে অদৃশ্য কালি আবিষ্কার করেন।\n১৭৯২- মার্ক উডের করা সমগ্র কলকাতার নকশা প্রথম প্রকাশ করেন মি. বেইলি।\n১৮৩৯- গৌরীশঙ্কর তর্কবাগীশের সম্পাদনায় সাপ্তাহিক ‘সম্বাদ রসরাজ’ প্রকাশিত হয়।\n১৮৯৭- ইংল্যান্ডের সারেতে প্রথম মোটরসাইকেল রেস হয়।\n১৯১০- ট্রাফিক বাতি প্যাটেন্ট হয়।\n১৯১৩- যুগোস্লাভিয়ায় মার্শাল টিটোর নেতৃত্বে এন্টি ফ্যাসিজম ফ্রন্ট গঠিত হয়।\n১৯১৮- লিথুয়ানিয়া প্রজাতন্ত্র হিসেবে ঘোষণা হয়।\n১৯৩২- সোভিয়েত ইউনিয়নের সঙ্গে ফ্রান্সের চুক্তি হয়।\n১৯৪৪- আলবেনিয়া নাৎসির কবল থেকে মুক্ত হয়।\n১৯৪৭- পাশ্চাত্য ও ইহুদিবাদীদের প্রভাবাধীন ফিলিস্তিন ভূখণ্ডকে বিভক্ত করার পক্ষে রায় দেয় জাতিসংঘের সাধারণ পরিষদ এবং বায়তুল মোকাদ্দাসকে জাতিসংঘের নিয়ন্ত্রণাধীন এলাকা বলে ঘোষণা করে।\n১৯৮৮- প্রলয়ঙ্করী ঘূর্ণিঝড় ও জলোচ্ছ্বাসে বিধ্বস্ত হয় বাংলাদেশের দক্ষিণাঞ্চলের বিস্তীর্ণ জনপদ।\n১৯৯৪- নেপালে কমিউনিস্ট পার্টির নেতা মহমোহন অধিকারী প্রধানমন্ত্রী নিযুক্ত হন।\n১৯৯৬- সীমান্ত সমস্যা সমাধানের লক্ষ্যে চীন-ভারত চুক্তি স্বাক্ষরিত হয়।\n২০০৪- বাংলাদেশের জাতীয় সংসদে সংরক্ষিত মহিলা আসন বিল-২০০৪ পাস হয়।\n১৪২৭- চীনের রাজা ঝেংটংয়ে।\n১৮৭৪- পর্তুগিজ স্নায়ুতত্ত্ববিদ অ্যাগাস মোনেশ।\n১৮৯৪- রুশ ঔপন্যাসিক বোরিস পিলনিয়াক।\n১৯৩২- ফ্রান্সের রাষ্ট্রপতি জ্যাক শিরাক।\n১৯৩৬- রসায়নে নোবেলজয়ী মার্কিন বিজ্ঞানী লু যুয়ান তেশ।\n১৯৭৩- ওয়েলসের ফুটবলার রায়ান গিগস।\n১০৫৮- ফ্রান্সের রাজা চতুর্থ ফিলিপ।\n১৬৪৩- ইতালির বিখ্যাত সংগীতজ্ঞ ক্লাওদিও মোন্তেভেরদ।\n১৮১২- শিক্ষাব্রতী ও সমাজসেবী দানবীর হাজী মুহাম্মদ মহসীন।\n১৯৪৯- রস-সাহিত্যিক কেদারনাথ বন্দ্যোপাধ্যায়।\n১৯৮৭- বাংলা ভাষা আন্দোলনের সক্রিয় কর্মী এবং রাজনীতিবিদ মোহাম্মদ তোয়াহা।\n১৯৯৩- ভারতের অগ্রগণ্য শিল্পপতি জি আর ডি টাটা।\n২০০১- বিংশ শতাব্দীর অত্যন্ত প্রতিভাবান জনপ্রিয় গায়ক এবং গিটারিস্ট জর্জ হ্যারিসন।\n১৯৪৩ সালের ২৫ ফেব্রুয়ারি তার জন্ম। বিখ্যাত ব্যান্ডদল ‘দ্য বিটল্‌স’র চার সদস্যের একজন হিসেবে তিনি বিখ্যাত হয়ে উঠেন। ব্রিটিশ এই শিল্পী একাত্তরে বাংলাদেশের স্বাধীনতাযুদ্ধের সময় শরণার্থীদের সাহায্যার্থে ভারতীয় সংগীতজ্ঞ পণ্ডিত রবি শংকরের অনুরোধে যুক্তরাষ্ট্রের নিউইয়র্ক শহরের ম্যাডিসন স্কয়ার গার্ডেনে একটি কনসার্ট করেন। ১ আগস্ট ‘কনসার্ট ফর বাংলাদেশ’ শীর্ষক এ সংগীতানুষ্ঠান থেকে সংগৃহীত দুই লাখ ৫০ হাজার ডলার বাংলাদেশের শরণার্থীদের জন্য সাহায্য দেওয়া হয়েছিল।\nলিড গিটারিস্ট হলেও বিটলসের প্রতিটি অ্যালবামেই জর্জ হ্যারিসনের নিজের লেখা ও সুর দেওয়া একক গানও থাকতো। এরমধ্যে জনপ্রিয় ছিল- ‘ইফ আই নিডেড সামওয়ান’, ‘ট্যাক্সম্যান, ‘হোয়াইল মাই গিটার জেন্টলি উইপস্’, ‘হেয়ার কামস্ দ্য সান’ এবং ‘সামথিং’। ২০০১ সালের ২৯ নভেম্বর হ্যরিসন ৫৮ বছর বয়সে মেটাস্টাটিক নন-স্মল সেল লাং ক্যন্সারে মারা যান তিনি।\nবাংলাদেশ সময়: ০০২০ ঘণ্টা, নভেম্বর ২৯, ২০১৯\nপ্রখ্যাত স্থপতি মাজহারুল ইসলামের প্রয়াণ\nফুটপাতে খাবার কুড়িয়ে খেলো সাদা রঙের কাক\nড. মুহম্মদ শহীদুল্লাহর জন্ম\nসাহিত্যিক প্রবোধকুমার সান্যালের জন্ম\nকপিরাইট © 2020-07-14 05:26:31 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান\ncache_14 2019-11-29 00:23:42


মাত্র ৬ মাস বয়সেই হাঁটতে চেষ্টা করছে রাজ-শুভশ্রীর ছেলে ছোট্ট ইউভান, ভাইরাল ভিডিও - West Bengal 24x7\nমাত্র ৬ মাস বয়সেই হাঁটতে চেষ্টা করছে রাজ-শুভশ্রীর ছেলে ছোট্ট ইউভান, ভাইরাল ভিডিও\nApril 8, 2021 April 8, 2021 Sangita Chowdhury\t0 Comments\nশুভশ্রী ও পরিচালক রাজ চক্রবর্তীর সন্তান ছোট্ট ইউভান, জন্মের পর থেকেই সোশ্যাল মিডিয়ায় রীতিমতো ভাইরাল। ইউভানের জন্মের পর থেকেই তার বাবা প্রত্যেকটি মুহূর্তের ছবি সোশ্যাল মিডিয়ায় পোস্ট করতে শুরু করেন। সদ্যজাত জন্মের পর থেকে শুরু করে, শুভশ্রীর কোলে সদ্যোজাতকে নিয়ে ও রাজ নিজের কোলে ছেলেকে নিয়ে ছবি সোশ্যাল মিডিয়ায় শেয়ার করেন। স্বাভাবিকভাবেই নেটিজেনদের কাছে আদরণীয় হয়ে ওঠেন ছোট্ট শিশু তারকা।\nএরপর বিভিন্ন সময়ে আরও নানা ছবি ও ভিডিও সোশ্যাল-মিডিয়ায়-ভাইরাল হতে থাকে। কখনও দেখা যায় রাজ ছেলেকে নিয়ে খেলা করছেন তো কখনো দেখা যায় রাজ ছেলেকে কলকাতার শহর চেনাচ্ছেন। আবার কখনো দেখা যায় রাজের মা ইউভান কে বেশি ভালবাসছেন বলে রাজ ঈর্ষাকাতর! কখনো শুভশ্রীর মায়ের কোলে ইভানকে দেখা যাচ্ছে। কখনো আবার শুভশ্রী আর ইউভানকে একসঙ্গে দেখা যাচ্ছে। এইভাবে জন্মের পর থেকেই নেটিজেনদের নয়নের মনি হয়ে উঠছে ছোট্ট ইউভান।\nদিন কয়েক আগেই রাজ চক্রবর্তী নিজের ইনস্ট্রা\nআইডিতে একটি ভিডিও পোস্ট করেন যেখানে দেখা যায় যে ইউভান বসে থাকতে থাকতেই পড়ে যাচ্ছে। এই ঘটনা দেখে পাশ থেকে শুভশ্রী বলে-“যা ইউভান ধুপ্পা হয়ে গেল তো।” এই ভিডিও পোস্ট করে রাত চক্রবর্তী ক্যাপশনে লিখেছিলেন-“মিস ইউ বেবি ইউভান।”\nসেইসম ব্যারাকপুর এর বিধানসভা নির্বাচনে ব্যস্ত থাকা রাজ পরিবারের থেকে দূরে থেকে পরিবারকে যে খুব বেশি মিস করছিলেন তা এই ভিডিওটা দেখে বোঝা যাচ্ছিল।\nতবে সম্প্রতি রাজ একটি ভিডিও পোস্ট করেছেন সোশ্যাল মিডিয়ায়,যেখানে দেখা যাচ্ছে কিছুটা হামাগুড়ি দেওয়ার পরে উঠে দাঁড়িয়েছে ইউভান। পাশ থেকে শুভশ্রী বলছেন-“হু আর ইউ মাত্র ছয় মাস বয়স তোমার।”ছয় মাস বয়সে এইভাবে\nইউভানকে উঠে দাঁড়াতে শুধু শুভশ্রী নয় নেটিজেনরাও বিস্মিত হয়ে গিয়েছেন। ছয় মাস বয়সেই রাজ-শুভশ্রীর ছেলে হাঁটতে শিখে গেছে দেখে সকলেই কমেন্ট বক্সে অভিনন্দন জানিয়েছেন।\n← একেবারে মানুষের মতো বাজারে গিয়ে ফল কিনছে বাঁদরছানা, করছে দরদাম! ভাইরাল ভিডিও\nকলেজের ক্লাস শেষ হতেই তুমল নাচ মেডিকেল কলেজের হবু ডাক্তারদের, ভাইরাল ভিডিও →


Corona Vaccine: করোনার ভ্যাকসিন সংরক্ষিত থাকবে ভারতের পারসিদের জন্যে! সিরাম-কর্তার ইঙ্গিতে বিতর্ক - serum institute of india's ceo adar poonawalla says, will reserve enough vaccine doses for parsis | Eisamay\nserum institute of india's ceo adar poonawalla says, will reserve enough vaccine doses for parsis\nকরোনার ভ্যাকসিন সংরক্ষিত থাকবে ভারতের পারসিদের জন্যে! সিরাম-কর্তার ইঙ্গিতে বিতর্ক\nSuman Biswas | EiSamay.Com | Updated: 27 Jul 2020, 10:12:00 PM\nঅক্সফোর্ডের করোনা ভ্যাকসিনকে ঘিরে আশার আলো দেখছে গোটা বিশ্ব। আর ভারতে এই ভ্যাকসিন তৈরির দায়িত্বে রয়েছে সিরাম ইন্সস্টিউট। কিন্তু সংস্থার কর্তার সাম্প্রতিক ট্যুইটে শুরু হয়েছে বিতর্ক।\nঅক্সফোর্ড-অ্যাস্ট্রাজেনেকার টিকা কয়েক ধাপ পরীক্ষায় পাশ করতেই পুনের সিরাম ইনস্টিটিউট অফ ইন্ডিয়া সংস্থাটির উপর প্রচারের আলো এসে পড়েছে।\nঅক্সফোর্ডের ভ্যাকসিন সব ধাপ পেরিয়ে পাশ করলেই ভারতে এই টিকার উৎপাদন শুরু করবে তাঁরা।\nকরোনার ওই ভ্যাকসিন তৈরি হলেই নাকি তা সংরক্ষিত করা হবে ভারতের পারসিদের জন্যে।\nএই সময় ডিজিটাল ডেস্ক: সারা বিশ্বের মধ্যে এখনও পর্যন্ত অক্সফোর্ডের করোনা-ভ্যাকসিনই সবথেকে বেশি আশা জাগিয়েছে। ইতোমধ্যে বেশ কয়েক ধাপ 'পাশ' করে গিয়েছে সেই ভ্যাকসিন। আর অক্সফোর্ড-অ্যাস্ট্রাজেনেকার টিকা কয়েক ধাপ পরীক্ষায় পাশ করতেই পুনের সিরাম ইনস্টিটিউট অফ ইন্ডিয়া সংস্থাটির উপর প্রচারের আলো এসে পড়েছে। কারণ ওষুধ নির্মাতা সংস্থা অ্যাস্ট্রাজেনেকার সঙ্গে ভারতীয় সংস্থা সিরাম আগে থেকেই চুক্তি করে রেখেছে। অক্সফোর্ডের ভ্যাকসিন সব ধাপ পেরিয়ে পাশ করলেই ভারতে এই টিকার উৎপাদন শুরু করবে তাঁরা। কিন্তু এক্ষেত্রে শুরুতেই দেখা দিয়েছে বিতর্ক!\nকারণ করোনার ওই ভ্যাকসিন তৈরি হলেই নাকি তা সংরক্ষিত করা হবে ভারতের পারসিদের জন্যে। শুধুমাত্র পারসিদের জন্যেই প্রায় ৬০ হাজার করোনা ভ্যাকসিন সংরক্ষণ করার কথা ঘনিষ্ঠ মহলে জানিয়েছেন সিরাম-এর কর্তা সাইরাস পুনাওয়ালা। আর তাঁর ছেলে আদর পুনাওয়ালাও ট্যুইট করে তেমনই ইঙ্গিত দিয়েছেন।\nUpGrad সংস্থার কর্ণধার রনি স্ক্রুওয়ালা সম্প্রতি আদর পুনাওয়ালার কাছে অনুরোধ করে ট্যুইট করেন। সেখানে রনি লেখেন, 'গোটা বিশ্বেই পারসিদের সংখ্যা ক্রমশ কমছে, তাঁদের জন্য এই ভ্যাকসিন সংরক্ষণ করা উচিত। কারণ, এই লড়াইয়ে সবার সামনে থেকে একজন পারসিই নেতৃত্ব দিচ্ছেন।' রনির সেই ট্যুইটের প্রত্যুত্তরে আদর লেখেন, 'অবশ্যই রনি। আমাদের সংস্থা একদিনেই গোটা বিশ্বের পারসিদের জন্য ভ্যাকসিন তৈরি করে ফেলতে পারবে। আমাদের সম্প্রদায় তো খুবই ছোট।'\nসংস্থার তরফে সরকারিভাবে এ বিষয়ে কিছু জানানো না হলেও ভ্যাকসিন আবিষ্কারের আগেই এভাবে সংরক্ষণের বিষয়টি সামনে চলে আসায় শুরু হয়েছে বিতর্ক। গোটা দেশ, এমনকী গোটা বিশ্ব যেখানে করোনার আঘাতে কার্যত পর্যুদস্ত, সেখানে ভ্যাকসিনেও এভাবে সংরক্ষণ শুরু হলে তা কতটা নৈতিকতার জায়গা হবে, তা নিয়ে প্রশ্ন তুলেছেন অনেকেই।\nঅক্সফোর্ডের এই করোনা টিকার তৃতীয় দফার হিউম্যান ট্রায়াল চলছে ব্রিটেন, দক্ষিণ আফ্রিকা এবং ব্রাজিলে। ভারতেও খুব শীঘ্রই এই টিকার হিউম্যান ট্রায়াল চালানো হবে। আদর পুনাওয়ালা জানিয়েছেন, ভারতের মুম্বই ও পুনেতে প্রায় ৪০০০ জনের শরীরে করোনার এই ভ্যাকসিনের ট্রায়াল করা হবে। আপাতত সমস্ত পরীক্ষায় ইতিবাচক ফলাফল পাওয়া গিয়েছে বলে জানিয়েছেন সিরাম-এর সিইও আদর পুনাওয়ালা।\nআরও পড়ুন: কবে ভারতে পাওয়া যাবে করোনা ভ্যাকসিন? দাম কত? জানালেন সিরামের প্রধান\nসম্প্রতি আদর জানান, অক্সফোর্ডের নিজস্ব ট্রায়াল আর ভারতের ট্রায়াল সাফল্য পেলেই বাজারে আনা হবে টিকা। সে ক্ষেত্রে আগামী বছরের প্রথম তিন মাসের মধ্যেই এটি সাধারণ মানুষের হাতে পৌঁছে যাবে বলে মত আদরের। আর এই ভ্যাকসিনের দাম যাতে ১,০০০ টাকার মধ্যে থাকে, তার সমস্ত চেষ্টা করা হবে বলে আশ্বস্ত করেছেন তিনি। কিন্তু এরই মাঝে যেভাবে সংরক্ষণের প্রসঙ্গটি চলে এল, তাতে আশঙ্কা করছেন অনেকেই।\nঅপরাধ সমপ্রেমী, পুলিশ যুগলকেই প্রাণ হাতে করে আশ্রয়ের খোঁজে দৌড়তে হচ্ছে গুজরাতে! পরের খবর\nসিরাম ইন্সস্টিউট পারসিদের জন্য ভ্যাকসিন সংরক্ষণ আদর পুনাওয়ালা serum institute of india's ceo Serum Institute corona vaccine will reserve for parsis Corona Vaccine Adar Poonawalla\nWeb Title : serum institute of india's ceo adar poonawalla says, will reserve enough vaccine doses for parsis


পিরিয়ডস্? এই ৬টি ভুল করবেন না | Barta TV\nপিরিয়ডস্? এই ৬টি ভুল করবেন না\nDecember, 16, 2017, 11:45 am\nপিরিয়ডস্ বা মাসিক নিয়ে অনেকে অনেক নিয়ম পালন করে থাকেন৷ আবার কেউ একেবারেই থাকেন বিন্দাস৷ কেউ ব্যবহার করেন কাপড়, কেউবা বাজারচলতি স্যানিটারি ন্যাপকিন বা প্যাড৷ আবার অনেকেই এই বিষয়ে কথা বলতে লজ্জা পান না, অনেকেই সেখানে দোকানে স্যানিটারি ন্যাপকিন কিনতে যেতেও সাত পাঁচ ভাবেন৷ কিন্তু এতসবের মাঝেও কিছু কিছু ভুল করে বসেন অনেকে৷ সেগুলি কি জানেন?\n২) পর্যাপ্ত পরিমাণ জলের পান না খাওয়া- অনেকেই বাথরুমে বার বার যাওয়ার হাত থেকে বাঁচতে জল কম খায়, যা উল্টে বিপদই ডেকে আনে৷ জল খেলে এই সময় ব্যাথাতেও উপশম হয়৷ তবে অবশ্যই পরিমাণ মতো৷ পারলে চা- কফি জাতীয় তরল পানীয় এড়িয়ে চলুন এ সময়ে৷\n৩) ঘুমের অভাব- কারও কারও দেরিতে বা কম ঘুমনোর অভ্যাস রয়েছে৷ মনে রাখবেন মাসিকের সময় শরীর এমনিতেই দুর্বল থাকে, তাই পর্যাপ্ত পরিমাণ ঘুম কিন্তু প্রয়োজন৷\n৪) কাপড়ের ব্যবহার- এখন স্যানিটারি ন্যাপকিনের ব্যবহার বাড়লেও সর্বত্র, বিশেষ করে গ্রামের দিকে এখনও কাপড় ব্যবহার করেন কেউ কেউ৷ মনে রাখবেন এই সময় কিন্তু ব্যাকটিরিয়া সংক্রমণের ঝুঁকি থাকে৷ তাই ব্যবহৃত কাপড় পরিষ্কার করে ধুয়ে আবার ব্যবহার করলে তাতে কিন্তু ঝুঁকি কমে যায় না৷\n৫) প্যাড বা স্যানিটারি ন্যাপকিন বদলান- এক প্যাডে দীর্ঘক্ষণ না থেকে ৫-৬ ঘন্টা অন্তর বদলে ফেলুন সেটি৷ না হলে ব্যাকটিরিয়াজনিত সমস্যা হলেও হতে পারে৷\n৬) শরীরচর্চা থেকে সঙ্গম- এসময় শরীরচর্চা একেবারে বন্ধ না করে ফ্রি-হ্যান্ড এক্সারসাইজ একটু চলতেই পারে৷ তাতে আপনারই লাভ৷ তবে হ্যাঁ, যাদের সমস্যা রয়েছে তাদের কিন্তু একটু বেশি সাবধানী হতে হবে৷ পাশাপাশি শারীরিক মিলনেও এই সময় কিন্তু অতিরিক্ত সতর্ক হতে হবে, কারণ ব্যাকটিরিয়া সংক্রমনের মুখে না হলে পড়তে হবে আপনাকেই৷


প্রকাশিত: ১১:০৮ এএম, ০৭ জানুয়ারি ২০২১\nতারা দু’জন কি ভাই, বন্ধু, সৈনিক না-কি জীবনসঙ্গী? একে অন্যের হাত ধরে দীর্ঘ ১৬০০ বছর ধরে একই কবরে শুয়ে আছেন। তাদের সম্পর্ক কী? সেটা জানা নেই প্রত্নতাত্ত্বিকদেরও। তবে কঙ্কাল দুটি পরীক্ষা করে তারা দেখেছেন, উভয়ই প্রাপ্তবয়স্ক পুরুষ। গবেষকরা তাদের ‘লাভারস অব মোডেনা’ বলে আখ্যা দিয়েছেন।\nআধুনিক প্রজন্মের প্রেম ভাবনা


মহানবীকে নিয়ে কটুক্তির প্রতিবাদে কুয়াকাটায় বিক্ষোভ মিছিল । - দৈনিক দেশেরকথা মহানবীকে নিয়ে কটুক্তির প্রতিবাদে কুয়াকাটায় বিক্ষোভ মিছিল । - দৈনিক দেশেরকথা\nঅপরাধ, ইসলামের আলো, বরিশাল\nমহানবীকে নিয়ে কটুক্তির প্রতিবাদে কুয়াকাটায় বিক্ষোভ মিছিল ।\nকুয়াকাটা প্রতিনিধি>মহানবী হযরত মুহাম্মদ (সা.)-কে নিয়ে ভারতের ক্ষমতাসীন দল বিজেপির দুই নেতার কটূক্তির প্রতিবাদে বিক্ষোভ মিছিল করেছে কুয়াকাটা পৌরসভার তৌহিদী জনতা।\nআজ শুক্রবার (১০ জুন) আসর নামাজ বাদ কুয়াকাটা সমুদ্র সৈকত জামে মসজিদের সামনে থেকে এ বিক্ষোভ মিছিল বের হয়ে কুয়াকাটার মূল কেন্দ্রিক সড়কগুলো পরিদর্শন করে, বক্তব্যর মধ্যে দিয়ে শেষ হয়। এসময় তৌহিদী জনতারা, ভারতে মহানবী (সা.) ও হযরত আয়েশা (রা.)-কে নিয়ে অবমাননাকর বক্তব্যের প্রতিবাদে অবিলম্বে রাষ্ট্রীয়ভাবে নিন্দা প্রস্তাব আনার জোর দাবি জানান।\nতৌহিদী জনতা বলেন, মহানবী (সা.)-কে নিয়ে অবমাননাকর মন্তব্য করে বিজেপির দুই নেতা বিশ্বের কোটি কোটি মুসলমানের হৃদয়ে আঘাত করছে। সাম্প্রদায়িক সম্প্রীতি রক্ষার স্বার্থে ভারতের ইসলাম বিদ্বেষী অভিযুক্তদের অবিলম্বে গ্রেপ্তার করে দৃষ্টান্তমূলক শাস্তি দিতে হবে।\nমাওলানা মোঃ নু্জরুল কারী বলেন ,ভারতীয় দুই নেতার এরকম বক্তব্যে আমরা তীব্র নিন্দা জানাই। ধর্মীয় শান্তি বিনষ্টের দায়ে আমরা এই দুই নেতার সর্বোচ্চ শাস্তির জোর দাবি জানাচ্ছি।\nইসলামী যুব আন্দোল বাংলাদেশ কুয়াকাটা পৌর শাখার, সাধারণ সম্পাদক মোঃ আব্দুল হালিম বেপারী বলেন, বিজেপির দুই নেতা যে জঘন্যতম কাজ করেছে তার প্রতিবাদ করেছি। ভবিষ্যতে আরও করব। পণ্য বয়কট হোক আর সামাজিক যোগাযোগ মাধ্যমে সাড়া তুলে হোক, অপরাধীদের দৃষ্টান্তমূলক শাস্তি না হওয়া পর্যন্ত আমরা আমাদের কর্মসূচি অব্যাহত রাখব।’\nউল্লেখ্য, সম্প্রতি ভারতীয় একটি টেলিভিশন বিতর্কে অংশ নিয়ে মহানবী হযরত মুহাম্মদ (সা.) ও তার স্ত্রী আয়েশা (রা.) সম্পর্কে অবমাননাকর বক্তব্য দেন ক্ষমতাসীন দল বিজেপির জাতীয় মুখপাত্র নুপুর শর্মা। পরে একই বিষয়ে টুইটারে পোস্ট দলটির আরেক জ্যেষ্ঠ নেতা দেন নাভিন কুমার জিন্দাল। এ নিয়ে মুসলিম সম্প্রদায়ের মধ্যে ক্ষোভের সৃষ্টি হয়। ইতোমধ্যে এ ঘটনায় মধ্যপ্রাচ্যসহ বিশ্বের অনেক মুসলিম দেশ প্রতিবাদ জানায়।


চেরামন জামে মসজিদ: ভারতবর্ষের প্রথম মসজিদ | blog.bdnews24.com - pioneer blog for citizen journalism in bangladesh\nচেরামন জামে মসজিদ: ভারতবর্ষের প্রথম মসজিদ\nবুধবার ২৮ সেপ্টেম্বর ২০১১, ১১:৫৯ অপরাহ্ন\nভারতের কেরালা রাজ্যের কুদুংগালুর তালুকের মেথালা গ্রামে অবস্থিত চেরামন জামে মসজিদ হচ্ছে ভারতীয় উপমহাদেশের প্রথম মসজিদ। মুহাম্মদ বিন কাসিম, মুহাম্মদ ঘুরী ও সুলতান মাহমূদ গজনভীর ভারত আগমনের বহু পূর্বে রাসূলুল্লাহ (সা.)এর যুগে এ মসজিদ নির্মিত হয়। ৬২৯ খ্রিষ্টাব্দে নির্মিত এ মসজিদে আরব ঐতিহ্য ও ভারতীয় স্থাপত্য শৈলীর সংমিশ্রণ লক্ষ্যণীয়।\nসুপ্রাচীন কাল হতে কেরালার সাথে আরবের বাণিজ্যিক সম্পর্ক বিদ্যমান ছিল। ভারত মহাসাগর ও আরব মহাসাগরের সমুদ্র উপকূলীয় এলাকা হচ্ছে কেরালা। আরবদের সাথে সম্পর্কের কারণে কেরালার সর্বশেষ রাজা চেরামন পেরুমলকে ইসলামের দিকে আকৃষ্ট করে। তিনি মক্কানগরীতে গিয়ে ইসলাম কবুল করেন এবং তাজউদ্দিন নাম ধারণ করেন। তৎকালীন জেদ্দার শাসকের বোনের সাথে বিবাহ বন্ধনে আবদ্ধ হয়ে সেখানে পুনর্বাসিত হন। পরবর্তী জীবনে মৃত্যু অত্যাসন্ন বুঝতে পেরে চেরামন পেরুমল ইসলম প্রচারের জন্য কেরালায় তার আত্মীয় স্বজনের নিকট পত্র রচণা করেন। এর অব্যবহিত পরে তার মৃত্যু হলে বিশিষ্ট সাহাবী হযরত মালিক ইবন দীনার এবং চেরামন পেরুমলের সমসাময়িক একজন প্রতিনিধি পত্রটি কেরালা নিয়ে আসেন। কেরালার শাসকগণ প্রতিনিধিদ্বয়কে সম্মানের সাথে বরণ করেন এবং ধর্মপ্রচারের সুবিধার্তে মসজিদ নির্মাণের অনুমতি দেন। কুংগালুয় প্রতিষ্ঠিত চেরামন মসজিদই হচ্ছে কেরালার প্রথম মসজিদ। হযরত মালিক ইবন দীনার হচ্ছেন এই মসজিদের প্রথম ইমাম ও তত্ত্বাবধায়ক। পরবর্তীতে হযরত মালিক ইবন দীনারের পুত্র হাবিব ইবন মালিক ইমাম ও তত্ত্বাবধায়ক নিযুক্ত হন।\nএকাদশ শতাব্দীতে এই মসজিদ সংস্কার ও পুননির্মিত হয়। মুসল্লির ক্রমশ, বৃদ্ধির ফলে ১৯৭৪, ১৯৯৪ ও ২০০১ মসজিদের সামনের অংশ ভেঙ্গে আয়তন সম্প্রসারিত করা হয়। প্রাচীন মসজিদের অভ্যন্তরীণ অংশ এবং মিহরাব ও মিনার আজো অক্ষত রয়েছে। মসজিদের বহির্ভাগে নির্মিত হয় কংক্রীটের তৈরী। অজুকরার জন্য সে সময় নির্মিত পুকুর এখনো আগের মত আছে। মসজিদের সন্নিহিত এলাকায় ২টি কবর বিদ্যমাণ। মনে করা হয় একটি হাবিব ইবন মালিকের এবং অপরটি তাঁর স্ত্রী মুহতারামা হোমায়রার। রমযান মাসে বিপুল সংখ্যক মুসল্লি ইবাদতের উদ্দেশ্যে মসজিদে আগমণ করে থাকেন।\nবিংশ শতাব্দীতে হিন্দু সম্প্রদায়ের লোকেরা মসজিদ দর্শন করতে আসেন এবং হিন্দুসহ বিভিন্ন ধর্মালম্বীরা তাঁদের সন্তানদের পাঠদানের সূচনা করের এই মসজিদ থেকেই। মসজিদের অভ্যন্তরে মহিলাদের প্রবেশের অনুমতি নেই। উল্লেখ্য যে, কেরালার শাসকদের উপাধি ছিল চেরুমন পেরুমল পেরুমল। ভাষ্কর রবি বর্ম। মসজিদে রয়েছে পিতল নির্মিত একটি প্রদীপ, যা হাজার বছর ধরে প্রজ্জ্বলিত রয়েছে। সব ধর্মের জনগণ এ বাতিটি প্রজ্জ্বলনের জন্য স্বতঃস্ফুর্তভাবে তেল সরবরাহ করে থাকেন। অনেক বিখ্যাত ব্যক্তি এ মসজিদটি পরিদর্শন করেছেন। জনাব এ এ পি জে আবুল কালামও ভারতের রাষ্ট্রপতি থাকাকালে মসজিদটি পরিদর্শন করেন।\nবৃহস্পতিবার ২৯সেপ্টেম্বর২০১১, পূর্বাহ্ন ০২:০৪\nখুবই গুরুত্বপুর্ণ তথ্য সমৃদ্ধ একটি পোষ্ট প্রদানের জন্য সম্মানিত লেখককে জানাই আন্তরিক ধন্যবাদ। ইসলাম নিয়ে ব্যাবসা/রাজনীতিতে নিন্মজ্জিত কিছু ইসলামের লেবাসধারী ব্যাক্তি নিজ/দলীয় স্বার্থ হাসিলের উদ্দেশে বেশ কিছু লেখা আমরা এই ব্লগে দেখতে পাই। কিন্তু সত্যিকারের ইসলামের গৌরবজ্জল অতীত ইতিহাস তুলে ধরার মনস্কামনা থেকে আপনার এই লেখা ইসলাম ধর্মের একজন অনুসারী হিসাবে আমাকে এবং অন্যান্য মুসলিম ভাই বোনদের ধর্মের প্রতি আরও বেশি অনুগত ও জানার ক্ষেত্রে রাখবে বিশেষ ভুমিকা।ভবিষ্যতে এই ধরনের আরও লেখা আশা করছি…..ধন্যবাদ।\nবৃহস্পতিবার ২৯সেপ্টেম্বর২০১১, পূর্বাহ্ন ১০:৫৭\nবিশিষ্ট সাহাবী হযরত মালিক ইবন দীনার\nমালিক ইবন দীনার কি একজন সাহাবী, নাকি তাবেঈ জামানার পরের একজন ইরাকের একজন বিশিষ্ট বুজগ’\nবৃহস্পতিবার ২৯সেপ্টেম্বর২০১১, অপরাহ্ন ০৪:২৬\nভাই আদুল্লাহকে ধন্যবাদ জানাই তথ্যগতগত প্রমাদের প্রতি আমার দৃষ্টি আকর্ষণের জন্য। মালিক ইবন দীনার সাহাবী নন, পারস্য বংশোদ্ভুত প্রখ্যাত তাবেঈ। তাবেঈ জামানার পরের লোক নন। বিশিষ্ট মুহাদ্দিস ও ধর্মতত্ত্ববিদ । ৭৪৮ খ্রিষ্টাব্দে তিনি ইন্তেকাল করেন। ইমাম হাসান বসরী (৬৪২-৭২৮) তাঁর উস্তাদ। মসজিদ নির্মাণের সন ৬২৯ না হয়ে খুব সম্ভবত হবে ৭২৯ । ‘রাসূলুল্লাহ (সা.)এর যুগে’ এর পরিবর্তে হবে ‘রাসূলুল্লাহ (সা.)এর পরবর্তী যুগে’ । মূল নিবন্ধ আমি সংশোধন করে নেব। মসজিদের নিজস্ব ওয়েব সাইটেও কিছুটা ভুল রয়েছে দেখা যায়। শুভ কামনা রইল।\nসোমবার ১৭অক্টোবর২০১১, পূর্বাহ্ন ০২:২৭\nজনাবকে অনেক ধন্যবাদ ইসলাম সম্পর্কে সুন্দর ভাবে আমাদেরকে অবহিত করার জন্য। আমাদের অনেকেই ভাবেন যে সিন্ধুবিজয়ের আগ পর্যন্ত ভারতে ইসলাম ছিলনা, বা বখতিয়ার খিলজির বাংলা বিজয়ের আগে এখানে ইসলাম ছিলনা। এই ভ্রান্ত ধারনা থেকে পাকিস্তানে অনেকে মনে করেন যে তারা আগে মুসলমান হয়েছেন তাই তারা সাচ্চা মুসলিম, আর আমরা পরে তাই আমরা তাদের মত নই। আমি কোন একটি ম্যাগাজিন সম্ভবত মাসিক মদীনায় পড়েছিলাম যে বখতিয়ার খিলজির অনেক আগেই অষ্টম শতাব্দিতে একজন সাহাবি (রা) সমুদ্র পথে চাটগাঁয় তার পবিত্র কদম রাখেন এবং কয়েক বছর অবস্থান করেন ও islamইসলামের দাওয়াত প্রদান করেন, এরপর তিনি চীন দেশে ইসলাম এর দাওয়াত দিতে চলে যান। এ ব্যাপারে জনাবের কিছু জানা থাকলে আমাদেরকে আরও তথ্য জানিয়ে উপকৃত করবেন আশা রাখি। শুকরিয়া


খালেদা জিয়ার শারীরিক অবস্থা স্থিতিশীল : ফখরুল - Suprobhat Bangladesh\nসোমবার বিকেলে রাজধানীর গুলশানে দলের চেয়ারপার্সনের শারীরিক অবস্থার সর্বশেষ জানাতে সংবাদ সম্মেলনে আসেন মির্জা ফখরুল। এসময় তাঁর সঙ্গে ছিলেন ডা. জাহিদ।\nসংবাদ সম্মেলনে ডা. জাহিদ হোসেন বলেন, “উনার একটা ছোট বায়োপসি করা প্রয়োজন ছিল। অপারেশন থিয়েটারে নিয়ে সেটা করা হয়েছে। সেটার রেজাল্ট পেতে সময় লাগবে। উনার শারিরীক অবস্থা স্থিতিশীল রয়েছে।”\n“উনার সমস্ত প্যারামিটারগুলো স্ট্যাবল আছে এবং উনি সার্জিক্যাল আইসিইউতে চিকিৎসাধীন আছেন। বায়োপসি মানে চিকিৎসা না। এটা রোগনির্ণয় প্রক্রিয়ার একটা অংশ। এই বায়োপসির ফলাফলের উপর ভিত্তি করে উনার পরবর্তী চিকিৎসা পদ্ধতি নির্ধারণ করা হবে।”\nসংবাদ সম্মেলনে বিএনপি’র মহাসচিব মির্জা ফখরুল ইসলাম আলমগীর বলেন, “আপনারা নিশ্চিত থাকুন, বেগম খালেদা জিয়া এখন একদমই সুস্থ আছেন। কিছুক্ষণ আগেই তাঁর সঙ্গে আমাদের দলের ভারপ্রাপ্ত চেয়ারম্যান মহোদয় কথা বলেছেন, তাঁর ভাই কথা বলেছেন। যে চিকিৎসকরা সেখানে ছিলেন তারা আমাকে নিশ্চিত করেছেন, বিপদের কোনো সম্ভাবনাই নেই।”\nগণমাধ্যমের প্রতিবেদনের বিষয়ে মির্জা ফখরুল বলেন, “এতো দায়িত্ব জ্ঞানহীন মিডিয়া কেনো হবে? এটা ঠিক না। এটা হাইপার জার্নালিজম।”\nতবে দলের পক্ষ থেকে খালেদার শারীরিক অবস্থার বিষয়ে দায়িত্বশীল কেউ গণমাধ্যমকে কেনো তথ্য দেয় না জানতে চাইলে বিএনপি মহাসচিব বলেন, “এগুলো বলতে গিয়ে তিলকে তাল বলা হয়। যখন প্রয়োজন হয়, আমরা নিজেরাই আপনাদের সামনে আসি।”\nপূর্ববর্তী নিবন্ধচট্টগ্রামে শনাক্তের হার শূন্য দশমিক ২ শতাংশ\nপরবর্তী নিবন্ধএক বছরে ৯ বার বাড়ল ভোজ্যতেলের দাম


নারিকেল তেলে হৃদরোগের ঝুঁকি!\nভারতে প্রতিবছর হৃদরোগে মৃত্যুর ঘটনা আশঙ্কাজনক হারে বাড়ছে। বিশেষত, দেশটির দক্ষিণাঞ্চলে হৃদরোগে আক্রান্তের সংখ্যা বৃদ্ধির হার বেশি। আশঙ্কাজনক হারে বাড়ছে তরুণদের হৃদরোগে আক্রান্তের হারও। দক্ষিণ ভারতের কেরালা, তামিলনাড়ূসহ অন্যান্য রাজ্যে প্রতিদিন হৃদরোগীর সংখ্যা বাড়ছে। এ অঞ্চলের অধিকাংশ মানুষই নিরামিষভোজী। কিন্তু নিরামিষভোজীরাও হৃদরোগ থেকে রক্ষা পাচ্ছেন না। ভারতের গবেষকরা বলছেন, এর অন্যতম কারণ নারিকেল তেল। ভারতের বিখ্যাত রেডিওলজিস্ট ইন্ডিয়ান রেডিলজিক্যাল অ্যান্ড ইমাজিং সেন্টারের প্রেসিডেন্ট ড. হর্ষ মহাজন বলেন, “২০০৪ সালে ভারতে প্রতিবছর মোট মৃত্যুবরণকারীর ১৪ শতাংশের মৃত্যু হয় হৃদরোগজনিত কারণে। এ সংখ্যা ক্রমে বাড়ছে। দক্ষিণ ভারতের হৃদরোগে আক্রান্তের সংখ্যা আশঙ্কাজনক। এখানকার অধিকাংশ মানুষ নিরামিষভোজী হওয়া সত্ত্বেও হৃদরোগের ঝুঁকি থেকে মুক্তি পাচ্ছে না। নারিকেল তেলের কারণে তারা হৃদরোগে আক্রান্ত হচ্ছেন।” তার মতে, ভারতে ২০২০ সাল নাগাদ প্রতিবছর ৪০ লাখ ৭৭ হাজার মানুষ হৃদরোগে মৃত্যুবরণ করবে। এ ছাড়া দেশটির উত্তরাঞ্চলের জম্মু-কাশ্মির, পাঞ্জাব ও উত্তর প্রদেশে হৃদরোগে আক্রান্তের সংখ্যা আশঙ্কাজনক হারে বাড়ছে।\nনারী হৃদরোগীদের মৃত্যুহার বেশি\nফরাসি চিকিৎসকরা সম্প্রতি জানিয়েছেন, হৃদরোগে আক্রান্ত নারীরা সাধারণত চিকিৎসকের সাহায্য নেন দেরি করে। তুলনামূলকভাবে পুরুষরা এ ধরনের সমস্যা হলে সঙ্গে সঙ্গে হাসপাতালে যান। ফলে হৃদরোগে আক্রান্ত রোগীর মধ্যে নারীদের মৃত্যুহার বেশি। যদিও নারীদের চেয়ে পুরুষরা হৃদরোগে বেশি আক্রান্ত হন বলে চিকিৎসকরা জানান। ফ্রান্সের রেনেসের সেন্ট্রাল হসপিটালিয়া ইউনিভার্সিটারিয়ার চিকিত্সক ডা.…\nউদ্বেগ দূর করবে ধ্যান!\nবৃটেনে আট লাখ ৭০ হাজারের বেশি লোক উদ্বেগ বা দুশ্চিন্তায় ভোগেন। উদ্বেগ থেকে সৃষ্টি হচ্ছে নানা ধরনের রোগ। চিকিৎসকরা এর সমাধান খুঁজে খুঁজে হয়রান। এ অবস্থায় বৃটেনের ন্যাশনাল হেলথ সার্ভিস (এনএইচএস) দ্বারস্থ হয়েছে বৌদ্ধদের কাছে ধ্যান পদ্ধতি সম্পর্কে জানতে। মনস্তাত্ত্বিক এ ধরনের থেরাপি শ্বাস-প্রশ্বাসের সঙ্গে সম্পর্কিত। উদ্বিগ্ন বা দুশ্চিন্তাগ্রস্ত লোকের ক্ষেত্রে এ পদ্ধতি কীভাবে…\nগর্ভাবস্থায় চিপস খেলে নবজাতকের ওজন কম হয়\nগর্ভাবস্থায় যেসব নারী চিপস খান তাদের সন্তান কম ওজন নিয়ে জন্মগ্রহণ করে। স্পেনের একদল গবেষক এ তথ্য জানিয়েছেন। সেন্টার ফর রিসার্চ ইন এনভায়রনমেন্ট এপিডেমিওলজির (সিআরইএএ) গবেষকরা জানান, গর্ভাবস্থায় চিপস খেলে নবজাতক শিশুর স্বাস্থ্য সমস্যা হওয়ার অধিক ঝুঁকি রয়েছে। চিপসে এক্রিলিমিড নামে এক ধরনের উপাদান আছে,…\nশল্যচিকিৎসকদের ছুরি-কাঁচি চালানোর দিন মনে হয় শেষ! অবাক হচ্ছেন? একই সঙ্গে ভাবছেন, তারা কি আর অস্ত্রোপচার করবেন না? না, বিষয়টি এমন নয়। প্রযুক্তি-মাতাল বিশ্বে চিকিৎসকরা এখনো হাত দিয়ে ছুরি-কাঁচি চালাবেন, তা কি আর হয়? ওই কাজটি করার দরকারও নেই। কারণ তাদের সহায়তায় এসে গেছে রোবট সার্জন। এরই মধ্যে রোবট সার্জনের সাহায্যে…\nএক ঘণ্টা টিভি দেখে আয়ু কমে ২২ মিনিট!\nলণ্ডন, ১৭ অক্টোবর- অবসরে কিংবা প্রয়োজনে টেলিভিশন না দেখলে চলে না। পরিবারের প্রতিটি সদস্যের জন্য এটা সত্য। দীর্ঘ সময় টেলিভিশনের সামনে বসেও থাকেন কেউ কেউ। এবার বিজ্ঞানীরা তাঁদের নতুন করে ভাবার জন্য একটি তথ্য দিয়েছেন। তাঁরা বলছেন, প্রতি ঘণ্টা টিভি দেখায় ২২ মিনিট পর্যন্ত আয়ু কমায়। তবে এটি সবার জন্য…\nবাংলাদেশে প্রতি বছর ক্যানসারে আক্রান্ত হচ্ছেন আড়াই লাখ\nবাংলাদেশে প্রতি বছর দুই লাখ ৫০ হাজার মানুষ ক্যান্সার রোগে আক্রান্ত হন৷ কিন্তু তাদের মধ্য ৩৫ হাজারের বেশি রোগী চিকিৎসকের কাছে যায় না৷ সচেতনতার অভাবে তারা টোটকা চিকিৎসা করায়৷ বিশ্ব স্বাস্থ্য সংস্থার হিসাব অনুযায়ী বাংলাদেশে এখন ক্যানসার রোগীর সংখ্যা ১২ লাখ৷ আর এই আক্রান্তের সংখ্যা দিন দিন বাড়ছে৷ ঢাকা…\nঅস্বাস্থ্যকর জীবনযাপনেই তরুণদের স্ট্রোক\nঅস্বাস্থ্যকর খাদ্যাভ্যাস ও অনিয়ন্ত্রিত জীবনযাপনের ফলে তরুণদের মধ্যে স্ট্রোকের ঝুঁকি বেড়েছে। গবেষণা শেষে নিউরোলজি ফাউন্ড নামের একটি জার্নালে প্রকাশিত নিবন্ধে বিজ্ঞানীরা একথা জানিয়েছেন। ১৯৯৩-৯৪ সাল পর্যন্ত একজনের যেখানে গড়ে ৭১ বছর বয়সের মধ্যে একবার স্ট্রোকে আক্রান্ত হওয়ার ঘটনা ঘটত, ২০০৫ সাল পর্যন্ত…\nডিম হৃদযন্ত্রের জন্য ধূমপানের মতোই ক্ষতিকর, সম্প্রতি এই দাবি করে কানাডীয় বিশেষজ্ঞরা পুষ্টিবিদদের তোপের মুখে পড়েছেন। কানাডীয় দলটি তাদের নতুন গবেষণার পর মত দিয়েছেন, ডিমের কুসুম হৃদযন্ত্রের শিরা গুলোতে ঘন আস্তর তৈরি করে যা হার্ট অ্যাটাক ও স্ট্রোকের কারণ হতে পারে। সপ্তাহে তিনটি ডিম খেলে ধূমপায়ীর সমান ক্ষতিই…\n‘সাবানে হাত ধুলে ডায়রিয়ার ঝুঁকি কমে ৪৭ শতাংশ’\n২০১৩ সালের মধ্যে ‘সবার জন্য স্যানিটেশন’র জাতীয় লক্ষ্য অর্জন এবং ‘ক্লিন হ্যান্ডস সেভ লাইভস’ স্লোগানকে সামনে রেখে সঠিকভাবে সাবান দিয়ে হাত ধোয়ার গুরুত্ব বিবেচনা করে সচেতনতা বৃদ্ধিমূলক প্রচার চালিয়ে যাচ্ছে ওয়াটারএইড। গবেষণায় প্রাপ্ত তথ্যের উদ্ধৃতি দিয়ে ওয়াটারএইড বাংলাদেশের প্রতিনিধি ডা. মো. খায়রুল…\n‘তামাকের মাধ্যমে বছরে ৫৭ লাখ লোক ক্ষতিগ্রস্ত হয়’\nস্বাস্থ্য ও পরিবারকল্যাণ প্রতিমন্ত্রী ডা. ক্যাপ্টেন অব. মুজিবুর রহমান ফকির বলেছেন, ‘‘প্রতি বছর ৫৭ লাখ লোক তামাকের মাধ্যমে ক্ষতিগ্রস্ত হয়। বছরে তামাকজাত পণ্যে সরাসরি আক্রান্ত হয় ৩৭ হাজার লোক। এ সংক্রান্ত চিকিৎসায় বছরে ব্যয় হয় ৫ হাজার কোটি টাকা।’’ মঙ্গলবার দুপুরে জাতীয় প্রেস ক্লাবে জাতীয় তামাকমুক্ত…\nস্ট্রোকের ক্ষতি সারাবে ওষুধ\nস্ট্রোকের কারণে মস্তিষ্কে রক্ত জমে যাওয়াসহ নানা জটিলতা সারিয়ে তুলবে ওষুধ। এ জন্য অস্ত্রোপচারের প্রয়োজন হবে না। ল্যানচেট নিউরোলজি অব মেডিকেল জার্নালে প্রকাশিত এক প্রতিবেদনে এমন দাবি করা হয়েছে। এতে বলা হয়েছে, স্ট্রোকের জটিলতা সারিয়ে তুলতে এনএ-১ নামক একটি ওষুধ ব্যবহার করা নিরাপদ। স্ট্রোকের কারণে মস্তিষ্কের…\n‹ শুরু < 739 740 741 742 743 > শেষ ›